Материалы за 16.05.2016 » "Урал" гәзите\n16-05-2016, 12:34 / Йәмғиәт\nЯҡшы старосталар һәр ауылда кәрәк\nҮҙәнбаш ауылында йәшәгән Ғәзинур Ғилман улы ҠЫУАНДЫҠОВ егәрле кеше, бер ниндәй ауырлыҡтар алдында ла юғалып ҡалмай, тырышлығы, уңғанлығы менән алдыра....\n16-05-2016, 12:32 / Йәмғиәт\nБүләк - парник!\nБыл юлы аҙна бүләге Фәнзиә һәм Рифғәт ӘХТӘМОВТАРға эләкте. Бүләк эйәләре Яңы Хәсән ауылынан. Ике ул тәрбиәләп үҫтергәндәр. Оло улдары Азат ғаилә ҡороп, балалар үҫтереп, үҙаллы йәшәй. Марат Ѳфѳлә тимер юл техникумын тамамлап, Инйәр станцияһында механик булып эшләй. Әхтәмовтар икеһе лә хаҡлы ялда. Улар ауыл тормошоноң бар матурлығын тойоп, файҙаһын күреп йәшәгән ғаиләләрҙең береһе. Ҙур баҡса үҫтерәләр, ҡош-ҡорт, мал аҫрайҙар. Бүләкте хужабикә Фәнзиә Әүхәҙи ҡыҙы үҙе килеп алды....\n16-05-2016, 12:31 / Йәмғиәт\n“Бѳтәһе лә яҡшы булыр!”\n1 майҙа Белорет ҡалаһына РФ Дәүләт Думаһы депутаты, Башҡортостан халыҡтары ассамблеяһы Советы рәйесе Зѳһрә Йыһанур ҡыҙы Рәхмәтуллина килде. Ул Металлургтар майҙанында халыҡ менән осрашты, шулай уҡ беҙҙең гәзиткә лә әңгәмә бирҙе....\n16-05-2016, 12:29 / Йәмғиәт\nИке айҙан әҙерәк ваҡыт ҡалды\nИлебеҙ ѳсѳн мѳһим ваҡиға - Бѳтә Рәсәй ауыл хужалығы иҫәбен алыуға ике айҙан әҙерәк ваҡыт ҡалды. Ун йылға бер үткәрелгән сара 1 июлдә старт ала. Әлеге ваҡытта Белорет ҡалаһындағы дәүләт статистикаһы бүлеге лә был яуаплы сараға әҙерлек эштәрен ентекле алып бара. Бүлек начальнигы Альбина Рәйес ҡыҙы Усманова белдереүенсә, Белорет ҡалаһындағы дәүләт статистика бүлегенә 20 планшет компьютер бүленгән, был 53,5 процентты тәшкил итә. Ҡалған компьютерҙарҙы май айында тапшырып бѳ- тѳргә тейештәр. Иҫәп алыу ваҡытында яңы технологиялар ҡулланыу ҡағыҙ сығымдарын да күпкә ҡыҫҡарта, сѳн- ки шәхси хужалыҡтар...\nКѳнкүреш мәсьәләләре ҡаралды\nМуниципаль район хакимиәтендә Бѳйѳк Ватан һуғышында ҡатнашыусыларҙың, тол ҡатындарының, хеҙмәт ветерандарының, пенсионерҙарҙың һәм инвалидтарҙың проблемалары буйынса тематик ҡабул итеү уҙҙы. Был сара Бѳйѳк Еңеүҙең 71 йыллығына арналды....\n16-05-2016, 12:28 / Йәмғиәт\n"Еҙ үксә"ле бейеүселәр бейей-бейей оҫтара\nШығай ауылының “Ѳлкәр” башҡорт мәҙәни үҙәгендә йыш ҡына район, тѳбәк-ара конкурстар, тѳрлѳ саралар үтеп тора. Теҙмә әҫәрҙәр башҡарыусыларҙың, әкиәтселәрҙең, һәүәҫкәр композиторҙар, гармунсылар, ҡурайсылар конкурстары булһынмы, “ѳлкәр”ҙәр уны юғары кимәлдә үткәреүгә ҙур кѳс һала. Ижади ҡомар менән янып йәшәгән коллектив әленән-әле яңы проекттар эшләү ѳҫтѳндә. Быйыл иһә мәҙәни үҙәк башҡорт бейеүҙәрен үҫтереү, пропагандалау, таланттар асыу маҡсатында “Еҙ үксә” район бейеү конкурсы үткәреүгә ѳлгәште. Конкурс тәүге тапҡыр ғына үтһә лә, Инйәр, Мулдаҡай, Манышты, Олойылға, Аҙнағол, Абҙаҡ, Шығай,...\n16-05-2016, 12:26 / Йәмғиәт\nШанлы тарих эҙенән\nҺуңғы ваҡытта республикабыҙҙа берҙәм асыҡ дәрес биреү популярлаша бара. Сираттағы дәрес легендар батырыбыҙ Муса Мортазиндың тыуыуына 125 йыл тулыуға арналды. Ҡаланың 21-се мәктәбенең башҡорт теле уҡытыусылары был акцияға дәррәү ҡушылды. Муса Лут улы Мортазин (1891- 1937) I Бөтә донъя һуғышынан ҡайтҡас, билдәле сәйәси эшмәкәр һәм ғалим Зәки Вәлиди етәкселегендәге башҡорттарҙың милли азатлыҡ хәрәкәтенә әүҙем ҡушыла. Башҡорт автономияһы төҙөүҙә лә улар алдынғы позицияла була. Муса Мортазиндың хәрби тәжрибәһе һәм ойоштороу һәләте уның сәйәси эшмәкәрлегенең төп йүнәлешен билдәләй. Уға башҡорт...


Иң яҡшы туй\n26 Февраль 2021, 00:50\n"...Алыҫта бүре олоған тауыштар ишетелә, ҡайҙалыр аҙашып ҡалған өкө ухылдай. Ракета йыш ҡына туҡтап, хужаһын көтөп тора. Был ап-аҡ аҡландың осо-ҡырыйына сығалармы-юҡмы??? Эсе һурылып асыҡҡан Фәрит кеҫәһенән алып икмәк киҫәген алып ҡапты, яртыһын этенә ырғытып, сарсауҙан ҡар алып ашаны. Егет ваҡыт иҫәбен юғалтты… Һыуыҡтан һәм һаман да һырытып ҡына яуып торған епшек ҡарҙан Фәриттең йоҡоһо килде, аяҡтарына гер элеп ҡуйған кеүек, аҙымдар ауырайҙы… Этенең һау-һау килеп өрөп кейемен тартҡылауынан егет саҡ уянып китте, ҡарға ултырып ҡаты серемгә киткәнен һиҙмәй ҙә ҡалған бит! Фәрит йөҙөн ҡыҙыу хәрәкәттәр менән ҡар менән ышҡып, йоҡоһон осорҙо ла артабан атланы. Ултырып йоҡлағанда елкәһенән иреп төшкән ҡар бар тәненә таралып, мең төрлө ҡырмыҫҡалар йүгереп уҙғандай тойолдо… Ана алда ут күренгәндәй, Фәрит аҙаҡҡы көсөн йыйып алға ынтылды… Беренсе йорт хужалары солан ишегенә дөрҫ-дөрҫ итеп һуғылған, эт сыйнаған тауышҡа уянып сыҡҡанда егет аяҡ аҫтында бөгөрләнеп кенә ойоп ултыра ине…"\n… Фәрит таксиҙан төшөү менән эш кейемдәре тултырылған тоғон бер яҡҡа, таҙа түшәк кәрәк-ярағы һалынған юл сумкаһын икенсе яҡҡа атып бәреп, өлкәнәйә төшкән ата-әсәһенең “Иртәгә яҡһаң да була ине…“ тип мөңгөрләүенә иғтибар итмәй, лапаҫлыҡтан ҡоро имән түмәрҙәрен шарт-шорт яра башланы. Тамаҡ туҡ, юл кафеһында егеттәр менән тамаҡ ялғап алғайнылар, күңел көр – Хәйбуллала йәрәшелгән кәләше Гөлбиназ зар-интизар булып көтә. Көтһөн, уны был йортҡа туйлап килен итеп төшөрөргә күп ҡалманы инде – яңы йылға һанаулы көндәр ҡалды!\nТиҙҙән Фәрит аҡ мунса мейесен ҡайын туҙы менән йәһәт кенә тоҡандырып, гөлтләтеп яғып та ебәрҙе. Ҡулы эштән бушаған егет утъяҡҡыс ҡырында бәйле торған Ракетаһына барып – этен иркәләп алды, өйҙән кисәге һурпаны сығарып ҡойоп эсерҙе. Эй, тоғро ла инде был эт, уның менән күпме урманға ҡуянға тоҙаҡ ҡорорға йөрөнөләр, йәй эҫеһендә бергәләп һыу инделәр, балыҡ тоттолар. Күҙе асылыр-асылмаҫ көсөк көйө алып ҡайтып, үҙе ҙурайтып алған Ракетаһы Фәриткә бигерәк ҡәҙерле шул. Һирәк-һаяҡ булһа ла район үҙәгенә юл төшкәндә супермаркеттан махсус эт аҙығы ла алып ҡайтып һыйлай ул дуҫын, хаҡы 300-400 һум тип икеләнеп тормай. Ә нимә, аҡсаны үҙе эшләй, ҡайһы бер шамтыр егеттәр кеүек ата-әсә елкәһендә ятмай. Физик культура уҡытыусыһына уҡыған Фәрит әрме хеҙмәтенән һуң мәктәптә эшләп ҡараны-ҡарауын. Эш хаҡының әҙлеге, отчет эштәренең күплеге, күпселек балаларҙың йүгереү-һикереү урынына кеҫә телефонынан айырыла алмай, уйы менән дәрестә әллә ҡайҙа йөрөүе, эштән ҡәнәғәтләнеү түгел, ризаһыҙ тойғолар уяныуы, егетте көнө-төнө интектереп, эштән үҙ теләге менән сығырға мәжбүр булды. Тиҙәйтелгән курстарҙы үтеп, быраулаусы ярҙамсыһы таныҡлығын алып Себер яҡтарына сыҡты.\nИюнь айы ине, иптәш егете Кәрим менән бер нисә тәүлек поезда бәүелеп, тура Коми республикаһының Усинск ҡалаһына барып төштөләр. Әлбиттә, бында егеттәрҙең бер танышы ла юҡ. Бер кем дә ҡолас йәйеп көтмәй ине. Кәрәкле конторала егеттәрҙең медицина тикшереүе үткән ҡағыҙҙарын, хәрби билеттарын, эшсе танытмаларын тикшереп ҡарап, юғары етәкселеккә шылтыраттылар, 3-4 көндән һуң ҡабат килергә ҡушып бороп сығарҙылар. Егеттәр әллә ни алыҫ китмәй, яҡында зәғиф кенә үҫеп ултырған кәрлә ҡайындар күләгәһенә йүнәлде. Эш эҙләп килеп кемдәр генә бында нисәмә ваҡыт аунағандыр, билдәһеҙ, әммә һәр кем уңайлыҡ булдырып маташҡан: ҡалдыҡ-боҫтоҡ кирбесте бер урынға өйөп усаҡлыҡ эшләгәндәр, таған ултыртҡандар. Ике ағас араһына иҫке туҡыманы тарттырып ҡуйып, ваҡытлыса бәҙрәф ҡорғандар. Хатта ятып ял итергә ҡырҡ ҡоршаулы раскладушка ла бар. Ҡояш аяуһыҙ ҡыҙҙыра, уныһына ғына түҙерлек, ярай ҙа аҡса запасы менән сыҡҡандар, ҡала магазинына барып пластик шешәләрҙә һыу, аҙыҡ-түлек алдылар. Ә бына киске эңерҙә эре-эре һары серекәйҙәр көтөүе менән һөжүм башланы – түҙеп кенә булһасы!\nЭх, Себерҙә аҡса эшләргә була тип әйтеүе генә рәхәттер! Ҡайҙа ҡарама һорғолт – ҡомлоҡ, бар кеше ябыҡ объекттарҙа эшләй. Һинең бында ни эшләп аптыранып йөрөүең бер кемде лә ҡыҙыҡһындырмай… Берәй аҙна тирәһе серекәйҙәр менән “көрәшеп” егеттәр саҡ эшкә инеп киттеләр. Һурығып, йөҙҙәре ҡояшта ҡара янған Фәрит менән Кәрим эш ағышына тиҙ ҡушылды, бригаданың танһыҡ ашын ашап, көндөҙ ғәйрәтләнеп торба һөйрәп, кис душта ҡойоноп, ауыр физик эштән төндә ҡаты йоҡлап, әҙәм рәтенә баҫтылар. Бер улармы ни, был юлды күпме Башҡортостан егеттәре үткән!\n…Фәрит тыштан күтәренке күңел менәнн инеп әсәһенең һалмалы ашын ҡоротлап, ҡабат-ҡабат һалдырып эсте. Ҡарағат, ер еләге япрағы менән бешерелгән тәмле ауыл сәйен ҙур каса менән еппәреп, урындыҡ буйындағы мейескә арҡаһын терәп, татлы уйҙарға бирелде.\nГөлбиназ! Исем генәһе ни тора! Ә үҙе һуң, үҙе! Әлеге лә баяғы Кәрим дуҫы менән йәйҙең бер матур көнөндә тау аша тура юлдан мотоциклға атланып Хәйбулла районының төпкөл ауылына юл тотто улар. Фәрит әрмеләге дуҫы Насирҙың йортон тиҙ тапты, бер нисә көн ҡуна ятып ҡунаҡ булдылар, кис клубҡа сыҡтылар. Һөйөү тигән тылсымлы хис кешегә һис көтмәгәндә килә, Насирҙың һеңлеһе Гөлбиназ менән Фәрит бер-береһен тәү күргәндән оҡшатты. Салауат педучилищеһын тамамлаған ҡыҙ күрше ауылға йөрөп башланғыс мәктәптә уҡыта икән. Бер йыл тирәһе ғашиҡ утында янғандан һуң йәштәр өйләнешергә булды. Яңы йыл көнөндә никахты ла, туйҙы ла бергә үткәрергә килештеләр. Ата-әсә икеһе лә үҙ һүҙле егет менән ҡыҙҙың был теләгенә ҡаршы төшөүҙән фәтеүә сыҡмаҫын яҡшы аңлағанға, тауыш-тынһыҙ ғына алда торған сараға әҙерлек эшен башланы.\nӨйҙөң тәҙрә төбөндә генә мегафон бәйләнеше бар, Фәрит ата-әсәһе мунсала саҡта рәхәтләнеп буласаҡ кәләше менән гәп һатып алды. “Яңы йыл көнөндә шаулатып, алла бирһә, туй үткәрәбеҙ, үҙегеҙҙең яҡтан туғандарығыҙҙың береһен ҡалдырмай саҡырығыҙ, йәшник-йәшник һый менән барырбыҙ! Биҙәнеп-төҙәнеп ҡуй, балдаҡтарҙың иң шәбен, туй күлдәге менән фатаның иң матурын алдым!” – тип тулҡынланып хәбәрен теҙҙе егет. Теге башта Гөлбиназ да был көндө ашҡынып көтөүен белдерҙе. Ҡыҙҙың ҡыуаныстан сыңғырлатып көлөп ебәреүе Фәриттең ҡолағында оҙаҡ сыңлап торҙо.\n… Шулай итеп, 31 декабрҙә, Фәрит ата-әсәһен, тыуған-тыумасаһын алдан белешеп ҡуйған автобусҡа тултырып, тура юлдан Хәйбуллаға йүнәлде. Шофер Ғәйнислам да бындай йоҡа ғына ҡар ҡатламында юлға сығыу хәүеф менән һис янамауына ышандырҙы. Кәйефтәр шәп, Вәхит еҙнәһе гармун уйнап ебәрҙе, шат еңгәләр тауыштары менән береһен-береһе уҙҙырырға тырышып, йыр башланы. Күңеллелек өсөн бер ”ярты” астылар, ир-ат телдәре асылып мәҙәктәр һөйләй башланы, ҡыҙыҡ урындарында “ҡытҡылдашып” алалар!.. Фәрит автобус иҙәнендә хужаларса ирәбе ятҡан эте Ракетаға йылмайып, күҙ ҡыҫты, йәнәһе лә, “Күрәһеңме, нисек күңелле!” Ракета уныһы-быныһы ырғытҡан аҙыҡ ҡалдығына әүрәп, тыныс ҡына ята бирҙе.\n… Ҡыш мәкерле. Көтмәгәндә көслө ел сығып, ярты сәғәт эсендә буран ҡупты, ап-аҡ мәхшәр, зил-зилә башланды!.. Шофер Ғәйнислам әсе һүгенеп “тимер атын” ҡыуаланы, әммә бара биргәс, тәҙрә аша ҡырын сапҡан ҡарҙан башҡа бер ни күрмәүен танып, автобусты туҡтатырға мәжбүр булды. Ике-өс сәғәт ваҡыт шулай үтте, кешеләр асыҡтырҙы, аяҡтар туңды, өшөттөрҙө, тип зарлана башланы. Фәриттең әсәһе Шәрифә лә табынға тип әҙерләгән йыуасаларын, бешкән ҡаҙ-өйрәктәрен, күпереп бешкән ҡаластарын сығарып һалды. Сос еңгәләр һә тигәнсә тәғәмдәрҙе батмустарға телеп һалды. Егеттең атаһы Нурвил биш шешә араҡыны артта ултырыусыларға һондо. Тиҙҙән автобустағылар ҡайҙа ултырғандарын да онотоп геү килеп байрам итә, йырлай-бейей ине. Эйе, былай булырын кем белгән?! Фәрит үҙен тыныс тоторға тырышһа ла, йөрәге ситлектә тыпырсынған турғайҙай атылып сығып бара ине. Бында кеҫә телефоны бәйләнеше юҡ. Исмаһам, Гөлбиназға хәбәр итеп тә булмай. Ихтимал, уларҙа ла ошондай бурандыр, юлдағыларҙың сетерекле хәлдә ҡалыуын аңлағандарҙыр. Тик бына ауылдаштары дөрөҫ аңлармы, саҡырылған ҡунаҡтар? Йәнә, тормош юлын бергә башлайым тигәндә бынау бураны нимәгә килеп сыҡты инде???\nБуран бер аҙ баҫыла төшкәндәй, ә бына автобус эсендә ҡунаҡ ҡыҙғандан-ҡыҙҙы, шешәләр бушауға, йәшниктән “аҡбаштар” берәм-берәм йылт итеп кенә сығып торҙо. Йән көйгән һылтауы менән шофер Ғәйнислам да аяҡ аҫтындағы бер һауытты асып, тәмләп һыра һемерҙе. Ҡараңғыға тартһа ла, Фәрит уйлаған уйына ниәтләргә булды. Автобустың яғыулығы ла самаланалыр инде, әгәр ҙә был буран туҡтамаһа, ошолай урман юлында күмәкләп туңып ҡалһаң да һис кем аптырамаҫ… Егет курткаһы өҫтөнән толоп, ҡулдарына тире бейәләй кейҙе. Шофер Ғәйнислам, кәрәге тейер тип һунар бысағы, шырпы, нәҙек арҡан, фонарь бирҙе. Һиҙемләүенсә, ҡыҙ йәшәгән ауылға тиклем бер бәләкәй ауыл бар, Ҡайраҡлы тигән, уға тиклем күп ҡалмаған булырға тейеш. Фәрит иптәшкә Ракетаһын алып юлға сыҡты. Әсәһе, бахыр, ғәзиз улына ҡурсалау һорап, шыбырлап ҡына Хоҙайҙан ярҙам һораны, атаһы күҙ ҡарашы менән генә фатиха бирҙе…\n“Ракета! Ҡайҙа ауыл бар, алып бар мине!” тигән команданы аңлап, эт алға ынтылды. Шулай, ҡар аҫтындағы ҡаты юлда тойоп атлаған эт ыңғайына Фәрит байтаҡ юл үтте. Юлында осраған ағас ботаҡтарын һындырып, юл ситенә ҡаҙап, билдә һалып барырға тырышты. Алыҫта бүре олоған тауыштар ишетелә, ҡайҙалыр аҙашып ҡалған өкө ухылдай. Ракета йыш ҡына туҡтап, хужаһын көтөп тора. Был ап-аҡ аҡландың осо-ҡырыйына сығалармы-юҡмы??? Эсе һурылып асыҡҡан Фәрит кеҫәһенән алып икмәк киҫәген алып ҡапты, яртыһын этенә ырғытып, сарсауҙан ҡар алып ашаны. Егет ваҡыт иҫәбен юғалтты… Һыуыҡтан һәм һаман да һырытып ҡына яуып торған епшек ҡарҙан Фәриттең йоҡоһо килде, аяҡтарына гер элеп ҡуйған кеүек, аҙымдар ауырайҙы… Этенең һау-һау килеп өрөп кейемен тартҡылауынан егет саҡ уянып китте, ҡарға ултырып ҡаты серемгә киткәнен һиҙмәй ҙә ҡалған бит! Фәрит йөҙөн ҡыҙыу хәрәкәттәр менән ҡар менән ышҡып, йоҡоһон осорҙо ла артабан атланы. Ултырып йоҡлағанда елкәһенән иреп төшкән ҡар бар тәненә таралып, мең төрлө ҡырмыҫҡалар йүгереп уҙғандай тойолдо… Ана алда ут күренгәндәй, Фәрит аҙаҡҡы көсөн йыйып алға ынтылды… Беренсе йорт хужалары солан ишегенә дөрҫ-дөрҫ итеп һуғылған, эт сыйнаған тауышҡа уянып сыҡҡанда егет аяҡ аҫтында бөгөрләнеп кенә ойоп ултыра ине…\n…Гөлйемеш менән Талип егетте йортҡа алып инә һалып, тәнен һыуыҡ тейгәндә һөртә торған май менән ыуҙылар. Хужабикә әллә ҡасандан ҡалған “ынзы” араҡыһын сығарып, Фәриткә көсләп-көсләп өс рюмка эсерҙе. Төн тип тормай, Талип ауыл старостаһына трактор белешеп китте, булдыҡлыраҡ ир-атты уятып сығарҙы. Шулай ҡайраҡлылар туй кешеләрен туңып ҡалыуҙан ҡотҡарҙы. Гөлбиназдың туған-тыумаса ир-аты ла бер нисә ылау булып ҡаршы сыҡҡан ине. Никах та, туй ҙа булды, ризыҡ та, эсемлек тә, бүләк тә етте. Иң мөһиме, бындай хәл булғанға йәштәр ҙә, өлкәндәр ҙә иреш-талаш сығарманы. Тормош булғас, төрлө хәлдәр була, ҡорбандар юҡ – шуныһы үҙе ҡыуаныс! Кәртәләр, һынауҙар була торор, әммә ысын мөхәббәт бирешмәй ул. Баштан уҡ ауыр һынауға дусар булған ике ғашиҡ ҡауышыу насип булыу шатлығынан бер-береһенән йәшереп кенә йәштәрен һөрттө, ата-әсәләре еңел һулап, еңмеш балаларының бәхетенә һөйөндө. Буран теүәл өс көн барҙы, ҡоҙа-ҡоҙағыйҙар һуғым итенән оҫталап бешергән мул ризыҡтарҙы ауыҙ итеп, ҡыңғыраулы пар аттарҙа урамдарҙа елдереп йөрөп, буран ыжғырыуынан да уҙҙырып гармун уйнап, йырлап-көлөп күңел асты. Бының ише күңелле туй күптән булмауы тураһында һүҙҙәр ауылда бер нисә йыл тынмай йөрөнө...\n… Фәрит менән Гөлбиназ йыл да Яңы йылды һағынып көтөп ала, ҡыҙҙары Гәлсәр, улдары Тәлғәт өсөн ҡупшы шыршы биҙәп ултырталар, төбөнә Ҡыш бабай күстәнәсе һалалар. Ракетаға ла һыйҙың еллеһе эләгә. Дуҫы өсөн Фәриткә бер ни ҙә йәл түгел. Теге саҡта, буран мәхшәрендә, бер телем икмәкте бүлеп ашағандай, әле лә ризыҡтары уртаҡ.Яңы йыл килә! Был юлы ниндәй яңылыҡ алып килер? Был иһә кеше аңы аңлап бөтмәҫлек сер. Ни булһа ла, хәйерле булһын. Фәриттең был донъяға башҡа һүҙе юҡ.


Талпандарҙан һаҡ булығыҙ! | Выпуск передачи ГТРК «Башкортостан»\nТалпандарҙан һаҡ булығыҙ!\n26 апреля 2019 — 13:56\nБылтыр республикала 11 меңдән ашыу кеше талпан ҡаҙалып табиптарға мөрәжәғәт иткән. Һаулыҡ һаҡлау министрлығынан белдереүҙәренсә, медицина тикшереүенән һуң уларҙың 17-һенең талпан энцефалитын, ә 21 кешенең боррелиоз йоҡтороуы асыҡланған. «Роспотребнадзор»ҙың республика идаралығы мәғлүмәттәренә ҡарағанда, был һандар һуңғы йылдарҙа үҙгәрмәй. Күрһәткестәр 2016 һәм 2017 йылдарҙыҡы менән сағыштырғанда бер төрлө килә. Ведомствоның эпидемиологик күҙәтеү белгесе Гөлфиә Сәләхетдинова әйтеүенсә, энцефалит йоҡтормаҫ өсөн бөгөн мотлаҡ вакцинация эшләтергә кәрәк.


Хәбәрҙәр: Теракт Кения иҡтисадын емереүе ихтимал.\nТеракт Кения иҡтисадын емереүе ихтимал.\nКениялағы теракт илдең иҡтисадына етди зыян килтереүе ихтимал. Кениялағы туризм өлкәһе әйләнеше- 1 миллиард евро, был ВВП-ның 10 проценттан ашыуы тигән һүҙ. Туризм өлкәһендә 150 мең кеше эшләй. “Евроньюс” телеканалы телефон аша сәфәр ойоштороусы Кения эшҡыуары менән бәйләнешкә инде. Анонимлыҡ шарттарында ул үҙен хәүефләндергән нәмәләр хаҡында һөйләне:\n“Беҙ ярҙамға мохтажбыҙ. Кенияны күрергә килеүсе эшҡыуарҙар һәм туристар- ысын мәғәнәһендә Кенияны яҡлаусылар. Халыҡ-ара йәмәғәтселек беҙҙе ташламаҫҡа тейеш. Иҡтисадыбыҙ туристарҙың беҙгә килеүенә бәйле. Һеҙҙең Кенияға килмәҫкә ҡарар итеүегеҙ террористарға ҡулай, улар шуға ирешергә теләй ҙә инде,-”ти эшҡыуар.\n“Кения халҡы бик түҙемле. Һуңғы йылдарҙа беҙгә күпте кисерергә тура килде, беҙ бер-беребеҙҙе яҡшы беләбеҙ. 1998 йылда теракт булды, биш йыл элек һайлауҙарҙан һуң сыуалыштар. Бер-беребеҙгә ярҙам ҡулы һуҙғанда ғына донъяла тыныслыҡ буласағын халыҡ-ара йәмәғәтселек аңлар, тип өмөтләнәм, шуға күрә лә “Кенияға килегеҙ,-”тип әйтәм,-”тип тамамлай һүҙен туризм өлкәһе вәкиле.


Секс Уйындар Кеүек Халыҡ Араһында Бик Популяр Булып Китте Флеш Геймер\nҮткән уйын бер нисә тиҫтә йыл тарихҡа китте. Компьютер технологияларын ҡулланыу ысулдарына эйә булыу өсөн бик күп мәғлүмәт йыйған тиҙ һәм иҫ киткес белемле, шулай уҡ кеше өсөн эшләү, улар күңелен теләгән инструментҡа. Уйындар бик күп ойошторолдо, веселиться ысулдары һәм яңы кеше булып мактап туялмай. Күп видеоуйындары бар порно-элементтарҙы, уларҙы кешеләр тыуҙырған. Әлбиттә, улар теләүселәр күп, шуға күрә порноигры барлыҡҡа килә башланы., Иң популяр береһе-ял итеү өсөн костюмдар Ларри, ул йыл урта бөтөн ир-аттар тураһында серияһынан ғибәрәт, уларҙы әүрәтергә тырыша һәм уны эҙләп генә привлекательно ҡатын-ҡыҙ. Тәүге тапҡыр уны сығарырға булғас, 80-се йылдар аҙағында, ә 2020 йылдан сыға һуңғы баҫмаһы. Иртә теләгән кеше порно, һәм улар тағы ла барырға теләйбеҙ. Уйын күп булһа ла, улар етерлек түгел порно-контент, ул геймер теләйем. Шулай итеп, ҡайһы бер мода иң популяр уйын булып ала тиле, бысраҡ яратҡан персонаждар, уларға анимацияһы менән файҙаланыусылар мөмкинлектәрен һынай., Әммә былар барыһы ла тигеҙ була алмай, шуға күрә бөгөн беҙҙең әҙәпһеҙ булған бөтә яҡшы уйын шәлкеме өсөн секс флеш күңеле яҡшы, сифатлы башҡарыуы менән яулаған теләйем порно\nСекс уйындар, флеш-уйын ул, тәүҙә унда булдырылды өсөн, улар өсөн браузер онлайн уйнарға була. Ул тәүге тапҡыр ҡасан булдырыу, уларҙы насар графикаһы, анимация һәм улар менән ҙур булмаған бер нисә үҙ-ара эш тора. Сәхнә уйынсылары ғына һайлай ала, улар ҡарарға теләгән, йыш йәки ябай һайлай, һәм улар күберәк бер нәмә лә эшләй ала. Әммә былар барыһы ла ҡыҙыҡлы буласаҡ, сөнки был аҙым алға ҡарап порно ябай булып сыҡты. Бөгөн секс-флеш-уйын алып барырға мөмкин тиклем ябай һәм 3D 2D ММО барҙыр улар араһында. Һәм был уларға иң һоҡланғыс, был шулай буласаҡ, улар уйнарға мөмкин тип онлайн, скачать әммә уларҙың күпселеге шулай уҡ мөмкин булған., Уларҙы уңайлы, ваҡытты күп өлөшөн тыуҙыра һәм, ғәҙәттә, бушлай ғәҙәтләнә. Һәм был һайлау менән шул уҡ хәл булды, унда кеше сикһеҙ шатлыҡ сәғәт бушлай алырға мөмкин. Күпселек кеүек әйберҙәрҙе бушлай иң яҡшы тормош, сөнки был уйын.\nКем өсөн тәғәйенләнгән секс-флеш-уйыны?\nФлеш секс уйындар, улар һеҙ бында табырға мөмкин, шул тиклем тәжрибәле ихтыяжын ҡәнәғәтләндерә, шулай уҡ һәүәҫкәр һәм геймер. Сценарий улар төрлө сюжеттар булды, шул иҫәптән күп төр һәм уларҙың һәр береһе секс. Уйынсылар эйә булған төрлө ихтыяждарын, әммә күңел өсөн был теләһә ниндәй һайлау тәьмин итә. Бөгөнгө стандарттар буйынса улар яҡшы һөҙөмтәләргә эйә булған бөтә визуаль, шуға күрә сифатлы наслаждайся уйынсылары графика, ул наслаждайся уның бөтә деталдәрен тулыһынса мөмкинлек бирә. Визуаль эффект һәм күркәм генә түгел, ә тауыш менән дә. Реалистик секс уйынсылары тауыш ала, уның тәжрибәһен бөтә реаль эшләү күпкә оҡшаған., Был уйындарынан ләззәт алып гик булараҡ, йәш һәм, ул ғына донъя оло гонаһ инә. Был сексуаль һәм флеш - уйыны сценарий менән алып барылған иң ябай һәм причудливый тиклем экстремаль трах дрочка һуға. Һәм бөтә уйынсыларына өҫтөнлөк биргән, уларға ярашлы көйләнгән.\nТөрлө уйындар, флеш менән эксперимент секс\nБыл уйын күпкә яҡшы порно ябай, барыһы ла мөмкин тиклем контролдә тота. Был фильм үҙегеҙгә оҡшанымы режиссура бысраҡ булһа, һеҙ унда үҙем булдым, тип алыҫ булыуын һәм быны нисек башҡарырға була. Шулай уҡ һеҙҙең ҡайһы партнер һайлау мөмкинлеге биргән, ә һуңынан һеҙ булғанға, һеҙ улар менән извращенный ниндәй әйберҙәр яһарға теләй. Шулай уҡ ҡайһы бер өлөшөн уйындар менән танышырһығыҙ, һеҙҙең аҙҙыр бында партнерҙар кәрәк, иң элек трахаться был эштәрҙе ҡарағанда. Был ҡайһы бер кеше өсөн иң ҡыҙыҡлы өлөшө, сөнки уларҙың варианттарын һайлау, улар өсөн яуланыҡ., Бынан һуң ул һутлы ғына булһа, сөнки, төрлө йүнәлештәрҙә секс барырға мөмкин, ә ҡайһы берҙәре менән бер нисә кеше. Был һайлау ошо һәм етеш торалар, сөнки һәр бер сынаяҡ сәй үҙеңә табырға мөмкин. Оло ләззәт менән тәьмин уларҙың һаны бөтә, әммә ҡайһы бер күңелем бысраҡ үҙенсәлекле төрөн тәҡдим итә. Был-идеаль вариант өсөн кешеләр яратып һынауҙар үткәреүгә һәм яңы әйбер эҙләп, һынап ҡарау өсөн. Был пар өсөн файҙалы буласаҡ, тип ышанам алмағаным өсөн, тип ауыҙ-яңы нәмә, яңы трюктарҙы өйрәнеү һәм уларҙың ҡайһы бер сөнки был сабый менән уйнай ала, уны үҙенең көндәлек тормошонда файҙаланыла ала һәм уларға оҡшамай.\nХәҙерге дәүерҙә өҫтөнлөк\nБыл уйын браузер ҡулланыу өсөн тәғәйенләнгән, шулай уҡ башҡа ҡоролмалар әммә уларҙың интеллектуаль н үрсей. Сөнки беҙ һәр ваҡыт ҡайҙа-шунда ашыҡтыҡ менделәр драться ваҡыты һәм ҡулланырға тейеш, был уйында нишләп идеаль ҡасып, һеҙ унда ҡасан булһа-йорт була тыш, һеҙ нисек шулай тиҙ булыуы мөмкин. Әммә улар шулай эшләүе күпкә күңеллерәк изоляция һәм ябай, сөнки күп нәмә киҫкен булған, ул ваҡытта шулай тиҙ үтергә мәжбүр итә алмай. Әгәр һеҙ бында сөнки һеҙ борсолмағыҙ йәки ябай тыуҙырыу, һәм шул уҡ бер һөҙөмтәгә., Юҡ нәмә яҡшы, тип, ярһыу ваҡыттарың бар һәм расселения шул тиклем, иң ҡыҙыу секс уйнап-интернет флеш уйын. Ходят менән аҡыл һәм аҡыл ала, улар тәнде еңеләйтә. Шулай итеп, бер нисә тиҫтә йыл элек кеүек ҡыҙыҡлы уйлай башлай, бөтә кеше арзан түгел, хәҙер теләһә ҡайһы ваҡытта булыуы мөмкин, сөнки ул һеҙ һәр ваҡыт кеҫәһендә йөрөткән. Бары һеҙҙең үҙ ҡоролошо акмулла, шатлыҡ һәм башлай, тик был уйындары менән битен нисек һеҙгә эләгер. Был да күпкә ябай булған, тип., Категория һәм киң диапазонлы булыуы менән софткор күпселек дебра тиклем солғап ала. Һеҙ уларға бойондороҡло эшләй ала, һеҙҙең барырға теләүселәр һәр ваҡыт булды һәм уның һыуы. Шуға ла улар күп түгел, сифаты, улар тәҡдим итәләр, уларҙың һаны уҙып. Әгәр һеҙ эҙләсе күңелле уйындар шәлкемен лайыҡлы, һеҙ дөрөҫ урыны булған.


Владимир Георгий улы Бояриновҡа\nжүктеу 149.08 Kb.\nөлшемі 149.08 Kb.\nҮҫкәндә, малайҙар ғәҙәттә малайҙар менән уйнарға тырышалар: машиналы, һуғышлы,футболлы...Ҡыҙҙарҙы үҙ араларына бик алырға яратмайҙар. Минең Серёжка шундай уҡ. Улым бер ҡыҙға ғына икенсе төрлө ҡарай.\nУл уны Өкө тип йөрөтә.\nОҡшаған шул ...\nКиң асылған матур күҙҙәр.Оҙон-оҙон керпектәр. Улар асылып-ябылғанда ниндәйҙер тауыш сыҡҡан кеүек була ине . Бәләкәй генә, өс йәшлек. Бигерәк етди-етди. Әсәһе аҙнаға бер генә тапҡыр уның сәсен һүтелмәҫ өсөн бик ҡыҫып үрә ине. Ҡыҙ һелкенмәй ҙә, ә башы уңға-һулға, уңға- һулға хәрәкәтләнә. Тап өкөнөкө кеүек. Башы ла сәс толомо артынан уңға- һулға.\nУлар әсәһе менән беҙҙең өйҙә тура стена артында урынлаштылар, бер бүлмәле фатирҙа. Рәйсә һатыусы булып эшләне. Ҡул башына еткән ерән сәс, асыҡ төҫкә буялған ирен. Күпте вәғәҙә иткән майлы күҙ ҡарашы. Һомғол кәүҙәне матур күрһәтеүсе ҡыҫҡа ғына ҡыҫыҡ күлдәк. Һәр кем менән дә һөйләшергә әүәҫ. Уның янына күп кенә ирҙәр керә һәм төнгә ҡалалар. Шундай, “алла, үҙен ғәфү ит” ҡатын.\nИшек алдында Рәйсәгә Бесәй тип исем ҡуштылар.\nМинең яңы күршеләр менән аралашыуым “Һаумыһығыҙ” ҙан артманы. Тышта улымды теге ҡыҙыҡай менән күргәнгә тиклем, мин уларға бик иғтибар итмәҫкә тырыша инем.\nБер көндө улар ҡомда ҡырағай ҡала төҙөйҙәр ине. Ҡыҙыҡай, теҙен бөгөп ултырған да, бәләкәс ҡулдары менән ҡом һарайының башняһын һылай. Аралары өс йәш булыуға ҡарамаҫтан,минең улым уның менән бик ҡыҙыҡһынып уйнай.\nМин эре ҡиәфәт менән Өкө янына килеп эйелдем һәм ҡулымды һуҙҙым:\nӘйҙә, танышайыҡ. Һинең исемең нисек?\nҠыҙыҡай башын эйҙе лә, эшләпә аҫтына ҡасты һәм демонстратив рәүештә ҡомдо соҡой башланы.\n- Һинең исемең нисек һуң?\n- Минеке ярай, ә һинеке?\nМин үҙем менән таныштырҙым.\n- Миңә әсәйем таныш түгел ағайҙал менән һөйләшелгә ҡушманы.\nҠыйын итеп ҡулды алдым:\n- Мин сит кешеме ни? Беҙ бит хәҙер күршеләр.\nУл кинәт кенә һикереп торҙо ла ҡарашын икенсе яҡҡа борҙо.\n- Тллактол!- һәм һикергәләп йүгереп китеп барҙы.\nМин тирә-яҡҡа ҡаранып ауыр техника эҙләп яфаландым, ләкин урам буш ине.\n-Ул бит уҫырҙы,- тип аңлатты дуҫ ҡыҙының серле хәрәкәтен Серёжка.\nБеҙҙең Наташа менән танышыу шулай булды.\nБеҙҙең өй провинциал ҡаланың уртаһында тора ине. Ике ҡатлы,кирбестән, һәйбәт итеп эшләнгән – ул ваҡыттарҙа был үтә муллыҡ. Ишек алдында йәмле урманды хәтерләткән баҡса мөйөшө. Уртала кин иңбашлы ҡарағайҙар үҙҙәренең көбәктәре менән күкте тоталар. Рәт менән- ҡара ҡарағат һәм сәрби ҡыуаҡтары. Күршелә генә, оҙон селтәрле кәртә артында, оло мәктәп баҡсаһы. Яҙғы һәм йәй көндәрендә ҡоштар сырҡылдай, төрлө тауыш менән йырлайҙар. Тышҡа сыҡһаң - шундай күркәм. Статус буйынса тауышлы трамвайҙар ҙа, шаулы троллейбустар ҙа беҙҙең ҡалаға тейеш түгел. Бәләкәй әле! Үҙәк урамдан барғанда, бер аҙым икенсе яҡҡа атлаһаң, киң тирәк япрағы аҫтына ҡасып, ҡуйы муйыл ағастары араһынан сыҡһаң- йыраҡ оазистағы кеүек, тыныс, күңелгә яҡын аҡландағы һары өй янына килеп сығаһың.\nТыштан туҙғанаҡты хәтерләткән күңелле өйөбөҙ ҡояшлы әкиәт кеүек тойола. Әммә тормошта бит нисек була: бер яҡтан ҡояш яҡтыртһа, икенсе яҡтан- ҡараңғылыҡ.\nМатур фасад артында нимә бар икәнен бында йәшәүселәр генә бик яҡшы белә.\nУңайлы өй элекке сүп-сар урынында төҙөлгән. Тиҙ эшләнгән төҙөлөштә аҫтағы кирбестәр ергә генә һалынғанға, өй ергә инә башлаған. Стеналар,түшәм аҫҡа төшкәндә иҙәнгә етешә алмағандар, сөнки ул тиҙерәк төшкән. Шунлыҡтан иҙән менән стена араһында тишектәр барлыҡҡа килгән. Башта бәләкәй генә. Уларҙы тырышып цемент менән ялғап ҡуйһалар ҙа , улар киңәйгәндән- киңәйгәндәр һәм бер ниндәй дә замаска ярыҡтарҙан ҡотҡармаған.\nБыл хәл күберәк өйҙөң төп йәшәүселәре- оло һоро ҡомаҡтарға оҡшай ине. Бөтә хоҡуҡҡа эйә булһалар ҙа, улар бында теркәлмәгән . Шулай ҙа беҙҙе уларға йәшәргә индергәндәр һымаҡ ине. Элек улар айырылғыһыҙ хужа булып йөрөгән сүплек, ҡалала йәшәүселәр тырышлығы менән, беҙҙең өй күренешле ҡыйыҡ тапҡан. Уларға йылыраҡ,туҡлыҡлыраҡ, ҡыҙығыраҡ булып киткән: төндә, аҙыҡ эҙләп, улар аш бүлмәһендәге шкафтарға кергәндәр; сүп биҙрәһендә эшсән ҡыланып соҡонғандар; стеналағы тишектәр аша тауышланып,йоҡлаған кешеләр өҫтөнән йүгерә-йүгерә, фатирҙан- фатирға йөрөгәндәр. Иҙән аҫтында һоро өйөр сыйылдаған,ҡысҡырған, парлы байрамдар ойошторған. Беренсе йылдарҙа беҙ улар менән көрәшеп ҡараныҡ. Мөйөштәргә ағыулап ашамлыҡ һиптек. Катакомбаларҙа ҡомаҡтар үлде, ә өйҙә шундай еҫ – урамға сыҡ та йүгер.\nАптырап Маруська исемле бесәй алдыҡ. Ләкин ул һунарсы булып сыҡманы. Бесәйҙең бер генә уйы булды. Һәр бер ай уның өсөн- март. Үҙенең балалары бар икәнен дә онотоп, инә һораған ата бесәй тауышын ғына көтә ине.\nҠомаҡтар менән көрәшеүҙән беҙгә татыу йәшәүгә күсергә тура килде.\nБеҙҙең балаларға ла тишекле өй бик оҡшай ине, сөнки бында уларҙың тормошо ҡыҙыҡ. Тишек булмаһа, улар ҡарт бабайҙарса ишекте асып һөйләшерҙәр ине. Ә был эшкә күпме көс кәрәк! Башта әсәйҙәрҙән ҡунаҡҡа керер өсөн рөхсәт һорайһың. Һорауыңа яуап ишетәһең:” Өйгә эштәреңде эшләнеңме?!” Дәрестәрҙе бөтөргәс, аяҡ кейемен, куртканы кейгәс, һыуыҡ площадкаға сығып, оҙаҡ итеп күрше фатирға шылтыратаһың. Һыуыҡтан аяҡтарыңды сиратлап күтәрә-күтәрә көтәһең. Ниһайәт Өкө ишеген аса...\nӘ уны әсәһе ебәрмәй!\nЯрыҡ аша аралышыу күпкә яйлыраҡ ине. Таможняһыҙ, сикһеҙ- турыға. Шул уҡ ваҡытта мәҙиәнәтле һәм һатыу бәйләнештәре лә тиҙләшә ине. Йәшәүселәрҙең йәшенә ҡарап тауар алмашыуҙың дә характеры төрләнә. Баштағы мәлдә балалар көҙгө, ялтырауыҡлы кәнфит ҡағыҙҙары, бәләкәс ҡурсаҡтар бирешәләр ине. Унан һуң, мәктәптә уҡыу йылдарында,- китаптар, ҡәләмдәр, ғаилә фотоһы менән альбомдар, марка коллекциялары. Ә Өкө яҙышырға өйрәнгәс, әйләнешкә яҙмалар китте.\nБалалар үҫә барҙы.\nӨкө беренсе синыфҡа уҡырға китте. Маҡтанып,оло ранец кейеп, яҡты-ҡуңыр сәстәренә ҡупшы бант ҡуйып йөрөнө. Әсә уны мәктәпкә бер генә оҙата барҙы, шунан оҙатыуҙар туҡталды. Минең Сережка Өкөнө һәр көн иртән өй алдында көтөп,ҡулларынан хәстәрле алып, тантаналы рәүештә белем храмына китәләр. Дәфтәрҙәге өй эштәрен тикшерә. Улым уны бик теләп ҡурсалай. Ҡыҙ рәхмәтен өндәшмәй генә яуаплай.\nМин Сережканың үҫә төшкәс бәбәй көйләү теләге юғалыуына ышана инем. Әммә ләкин ваҡыт үтә торҙо, ә бер нәмә лә үҙгәрмәне. Минеңсә, нығыраҡ фән менән мауығып, артығыраҡ берәр китап ҡулға алыуы яҡшыраҡ булыр ине. Беренсенән, киләсәкте ҡороуға, уҡып сығырға, ныҡлы аяҡҡа баҫырға. Бөтәһе лә кешесә булһынға.\nКөҙгө һыуыҡтар иртә ҡараңғылыҡ алып килде. Ямғырлы, ямғырһыҙ түбән болоттар ҡаланы ҡапланы. Балалар һирәгерәк осраша башланы. Рәйсә ҡыҙын оҙайтылған көн төркөмөнә бирҙе. Ул уны иң һуңғы итеп алып ҡайта ине.Сережка да һуңға ҡәҙәр шөғөллө: мәктәптән ҡайтып, икмәккә йүгерә, дәрестәрен эшләгәнсе тышта ҡараңғы төшә. Һауала йөрөргә сығармайбыҙ. Йоҡо алдынан тыныслыҡ кәрәк.\nБөтәһе лә уңышлы ғына барҙы.\nКүрәм: ул уны һағына.\nӘ Рәйсәлә- төнө-көнө “ шайтан ҡуласаһы”! Стена артында ҡалын ир-ат тауышы,әле генә стакан сәкәштереү. Белеп торам- хәҙер күрше ҡатыны мырлай башлаясаҡ:\n- Натуся, ҡуянҡайым, бар йөрөштөрөп кер. Уйнап ал.\nНаташаны, йортһоҙ бесәй балаһы кеүек, ишек артына ҡыуып сығаралар.\n-Башлығыңды бәйлә, ҡолағыңа ел өрмәһен!\nУрамға тәмәке тартырға сыҡһаң, подъезд алдына баҫаһың, сөнки киске һыуыҡ еүеш тәнде ҡыуыра. Аҡ тирәк үҙенең һуңғы хәлһеҙ япраҡтарын ҡоя. Әйләнә-әйләнә улар ер өҫтөнә ята һәм тынысланып ҡала. Зәңгәр тәҙрәнең тоноҡ яҡтылығы ҡар яуыуына әҙер ултырғыстарҙы саҡ-саҡ ҡына күрһәтә, ихата төпкөлөндә- өҙөлөп- өҙөлөп бер төрлө тауыш сығарған металл шығырҙағаны ишетелә: Өкө бәүелсектә һелкенә.\nБыл бөйөк шығырҙау ҡараңғы тынлыҡта йөрәкте ҡыҫа.\nАтаһыҙлыҡ... Ҡыҙҙың киләсәге билдәле. Ҡырағай алмала- ҡырағай емеш, башҡа ни үҫһен.\nҠағиҙә буйынса, “ килеп- китеүселәр” Рәйсәлә бер төндән артыҡ торманылар, ә бында...\nФевраль ине. Өкө кереп ята. Ҡаушап, етем ҡиәфәттә ишек янына баҫҡан. Өндәшмәй. Ирекһеҙҙән аҫҡа төшкән ҡулдарында- портфель. Ниндәй беренсе класс балаһы булһын?! Төймә кеүек кенә бит.\nМинең Сережка ҡурҡынып:\nӨкө, башын күтәрмәй генә, мығырҙаны:\n- Әсәй иртәгә Жора ағай беҙгә йәшәргә күсә, ти. Бөтөнләйгә...\nӘйтте һәм сығып та китте. Сережка пальтоһын, бүреген әләктереп, ыңғайына кейенә-кейенә, уның артынан сығып йүгерҙе.\nЖора Захлыстинды белә инек. Тар күңелле,сәнескеле... Артында бер нисә хөкөм, күптән түгел генә иреккә сыҡты.\nИкенсе көнгә мин кухняла һуңға ҡәҙәр ҡағыҙҙар менән ултырҙым. Минекеләр күптән йоҡлай. Электр сәйнүкте тором- тором йылытып алам. Тауышланмаҫҡа тырышып, сәйнүккә ҡайнар һыу ҡоям. Иреп барыусы шәкәрҙе стаканда ҡалаҡ менән болғатам. Китап уҡыуҙан айырылмайынса ғына сәй эсәм. Ҡайнар эсемлек ауыҙҙы бөрә, йоҡоно ҡыуа.\nСтена артында Рәйсәлә- байрам... Ярыҡтар аша бышылдап һөйләшеү ҙә айырым- асыҡ ишетелә. Ә бында күтәренке тондағы иҫерек тауыштар.\n- Жорка, әй!.. Яфалама әле!\nЙәмһеҙ көлөү, ҡәнәғәт ығы- зығы ишетелә. Бик асы тауыш сығарып ниҙер иҙәнгә төшә. Сәпелдәшеп үбеүшеүҙәр Рәйсәнең көскә тын алыуҙары менән ҡушыла:\n- Туҡта әле... ҡыҙым... йоҡламай. Ебәр әле, ишетәһеңме!\nБер генә минутҡа барыһы ла тына. Унан һуң шешә асҡан тауыш ишетелә. Ҡырлы стакандарҙы, карель һыу аҫты таштарын һүрәтләгәндәй, тыйнаҡ ҡына сәкәштерәләр, һүҙһеҙ генә эсәләр. Тоҙлаған ҡыяр еҫе тарала. Ирҙәр тауышы көскә генә әйтеп һала:\n- Ҡыяр т-тәмле генә. Әйҙә ҡарауатҡа.\n- Ҡыҙ янда ғына бит, ятмайым.\n- Кухняла ултырһын.\nУлар дөп-дөп бүлмәгә инделәр, унан тупаҫ тауыш ишетелде.\n- Марш кухняға! Әсәйең менән һөйләшергә ирек бир!\nРәйсә, ҡыйшаңлап, риза ғына көлөп ебәрҙе. Ҡыҙ бала, йоҡо аралаш илампырап, тыңлаусан ғына атланы. Мин тиҙ генә стеналағы ут һүндергескә ташландым. Тирә-яҡ ҡараңғыланды. Ләкин, стеналағы иҙәнгә төшөп етмәгән урынынан, яҡтылыҡ үтеп сыға ине. Наташаның аяғынан төшкән ҡара шәүләләр ярыҡ аша плинтусҡа ҡәҙәр һуҙылды, иҫ киткес итеп бөгөлөп, һелкенә башланылар. Наташка туҡтауһыҙ, әсе итеп иланы. Шәүләләр юғалды, аҙымдар йыраҡлашты...\nТөнгө минутлыҡ тынлыҡты иҫерек үкереү бүлде:\n- Эх һин, үләкһә!..\nБала аяҡтары, көслө аяҡ тауышы, йыш-йыш атланылар. Наташканың һөйрәлеп барғандағы быуылын илауы тупаҫ итеп бүлмәгә атлап килеп инде. Мин үҙемдең барлығымды һиҙҙермәҫ өсөн, тын да алмаҫҡа тырыштым. Стена артында кухняла шкафтарҙың ишектәре асылды- ябылды, ҡағыҙ ҡыштырҙаны, муйынсаҡ таралғандай, иҙәнгә нимәлер ҡойолдо.\n- ... Жора ағай, мин бүтән улай итмәҫмен!- тип инәлде Наташка.\n- Борсаҡҡа баҫ...Ҡасһаң- үлтерәм!\nШыбырҙашыу ишетелде. Ҡыҙ тыныбыраҡ мыңғырҙаны. Мин, сихырланған кеүек, һары ут яҡтылығына текәлдем һәм ярыҡтан тәгәрәп сыҡҡан... эре генә кипкән борсаҡты күрҙем. Ул иҙән буйлап тәгәрәп минең аяғыма килеп бәрелде.\nАяҡ остарыма саҡ баҫып, иҙәнде шығырҙатмаҫҡа тырышып кухнянан сыҡтым. Миңә был уңайһыҙлыҡтан ҡотолорға кәрәк ине.\nИртән Сережка, ғәҙәтенсә, Өкөнө ишек алдында көтөп алды. Портфелен тотоп, тағын мәктәпкә киттеләр. Дәрестәрҙән улым бик хәтере ҡалып ҡайтты. Мин сәбәбен белгәнгә, һорашманым.\nВаҡыт үтеү менән онотолор әле...\nКис еткәс ул яратҡан китабын, мендәрен алды, иҙәнгә лампа ҡуйып, уны яҡты итеп яндырҙы һәм ҡулдан бәйләнгән иҙән йәймәһенә һуҙылып ятты. Мейестән рәхәт итеп йылылыҡ бөркә. Мин ишек тупһаһына ултырып тәмәке тарта башланым һәм ҙур ҡыҙыҡһыныу менән улыма ҡараштырҙым. Беҙҙең ерән һөйөнөсөбөҙ Маруська уға иркәләнде һәм күкрәгенә менеп һуҙылып ятты. Стенаның теге яғында Наташка аһылданы, ул да яйланып урынлашты. ( Күрәһең, алдан һүҙ ҡуйышҡандар!)\n- Әйҙә, мин һиңә ҡысҡырып уҡыйым, - тип тәҡдим итте улым.\nӨкө ҡылтайып ҡына ҡарышты:\n- Юҡ-юҡ, Сережечкин... һин берәр нәмә һөйлә, шулай яҡшыраҡ булыр... Берәр әкиәт.\n- Нимә тураһында?\n- Үҙегеҙҙең Маруська тураһында.\nЯрыҡтан нескә генә ҡайын сыбығы килеп сыҡты һәм бесәйҙең нескә мороно төбөндә һелкенә башланы. Бесәйкәй теләмәҫ кенә ҡулын һелтәне лә ҡатып ҡалды. Ул ҡарашын сыбыҡтан алманы. Улым уйға батып ике ҡулы менән мендәрғә ятҡан килеш әйәген терәне:\n- Мин әкиәттәрҙе уҡый ғына беләм.\n- Ә һин минең әсәйемде йорт тирәһендә ниңә “Бесәй” тип йөрөткәндәрен беләһеңме?\n- Ю- ю- ҡ.\n- Сөнки ул иң-иң иркә. Бына! Теләйһеңме, мин һиңә үҙемдең әкиәтемде һөйләйем? Мин уны үткән төндө уйлап сығарҙым.\n- Һин әкиәт уйлап сығарҙың? Үҙең?\n- Әй-е. Һөйләйемме?\n- Ҡыҙыҡ, һөйлә.\nУлым яңағы менән мырлап ятҡан бесәйгә һырышып тыңларға әҙерләнде.\nТеатр сәхнә артындағы кеүек, стена артында бала тауышы серле итеп һөйләй башланы:\n- Йәшәгән ти ер йөҙөндә... кескәй генә бер ҡыҙыҡай...\nӘкиәтсе ауыр итеп тын алды... һәм дауам итте:\n- Ул әсәһе менән йыраҡ- йыраҡ әкиәт аҡланында, бәләкәй генә аҡ өйҙә йәшәгән. Был ҡыҙыҡай бик- бик матур булған. Уның оҙон бөҙрә сәстәре- ҡояш төҫөндә. Ул һәр ваҡыт аҡ ойоҡ менән ҡыҙыл башмаҡ кейгән. Ул илдә ҙур уҫал ҡомаҡтар хужа булған. Уларға бер кемдең дә көсө етмәгән. Ҡыҙ ҡомаҡтарҙан бик ҡурҡҡан... сөнки уның атаһы булмаған. Һин үҙе тураһында һөйләй тип уйлай күрмә.\n- Ул ҡыҙ Айгу исемле булған. Карель телендә“ ваҡыт”. Айгу әсәһенә өй араһында булышҡан: һарыҡ көтөүен көткән, бәләкәс кенә биҙрәһе менән шишмәнән һыу ташыған. Әсәһе йөн иләгән, йомғаҡ яһап, йәкшәмбе көндө күрше ауылға матур итеп бәйләнгән бейәләй, ойоҡбаштар һатырға йөрөгән. Кис булғас, ҡыҙын йоҡларға һалған. Уның оҙон толомдарын һыйпап, йырлай- йырлай яғымлы, иркә һүҙҙәр һөйләгән...\n- Бишек йыры йырлаған...\n-... Ә үҙе шундай бойоҡ. Айгу йәрмиәнкәгә барғас, бөтөн- бөтөн баланың да әсәһе генә түгел,атаһы ла бар икәнен күргән. Һәм бер көндө Айгу һорау биргән:\n- Әсәйем, минең атайым ҡайҙа ул?\nӘсәһенең күҙҙәре йәш менән тулған, ҡыҙын ҡосаҡлап, уға ҡурҡыныс сер асҡан: Айгуның да атаһы булған, ләкин уҫал ҡомаҡтар уны ҡыҙ бәләкәй сағында бейек ҡара тау артына алып киткәндәр. Әсәһе ҡыҙын күршеләрендә ҡалдырып, шәп- шәп атлап ҡомаҡтар эҙенән киткән. Бик оҙаҡ барған. Көн барған. Төн. Эҙ уны иң бейек тау итәгенә алып килгән...\n- Шунан нимә булған?\n- ... эҙ бейек- бейек ҡурҡыныс тау итәгенә алып килгән. Йыраҡ түгел иҫке генә өй булған. Әсәй тәҙрә ҡаҡҡан, һәм унан һәйбәт тылсымлы апай сыҡҡан. “ Мин һинең ҡайғың тураһында беләм,- тигән ул. – Һин үҙең атайҙы ҡотҡара алмайһың. Өйөңә ҡайт та, ҡыҙыңа Айгу тип исем бир, һәм ул атаһы тураһында һорағас ҡына, ошо шыйыҡсаны эс- тылсымсы ҡыҙ әсәйгә йәшел төҫтәге бәләкәй шешә бирә,- һин бесәйгә әйләнәсәкһең. Шунда уҡ Айгу менән бында кил, ошо бейек ҡая эргәһенә. Ҡомаҡтар уның артында йәшәйҙәр. Улар унда тотҡонлоҡта кешеләр тоталар. Көнгә бер тапҡыр, ҡояш тау башына ҡағылыуға, тауҙың ҙур яңағы асыла һәм яртыһы өҫкә күтәрелә. Шул ваҡытта бик ҙур ярыҡ хасил була. Уның аша тау һыртының икенсе яғына йүгерегеҙ. Был ваҡытта бөтә ҡомаҡтар ҙа тигеҙлеккә ашамлыҡ артынан китәләр. Әгәр ҡояш батҡансы атайығыҙҙы ҡотҡармаһағыҙ, тау яңынан үҙ урынына төшә, яңаҡ ябыла, һәм һеҙ ғүмерлеккә ҡомаҡ батшалығында ҡалаһығыҙ. Был турала онотма!”\n- Һин ысынлап та үҙең уйлап сығарҙыңмы?- тип шаҡҡатты улым.\n- Артабан тыңла!\nӨкө ауыр итеп тын алды:\n- Әсәй өйгә ҡайтып,ҡыҙын Айгу тип атаған. Һәм көтә башлаған. Ҡыҙы атаһы тураһында һораған көндө ул тылсымлы шешәне алып шыйыҡсаны эскән һәм ерән бесәйгә әйләнгән. Икеһе бергә йыраҡ юлға сыҡҡандар. Көн барғандар. Төн барғандар. Һәм яуыҙ тауға еткәндәр. Көтәләр икән.\nӘкрен генә таң атҡан. Ҡояш нурҙары йоҡоло тау башынан күренгән. Шул ваҡыт ҡурҡыныс дөбөрҙәү тауышы ишетелгән. Ер һәм ҡаялар ҡалтырана башлаған. Таштар күтәрелгән, һәм тауҙа ҙу-у-ур ярыҡ барлыҡҡа килгән. Тар ғына һуҡмаҡ эскә шыуышҡан. Бесәйҙең йәшел күҙҙәре ҡараңғыла яҡшы күргән. Ул ҡыйыу ғына алға табан йүгергән, ә ҡыҙ уның артынан. Ер аҫты күлдәренең ярҙарынан үткәндәр, ниһайәт мәмерйә бөткән. Тау- таш араһынан сығып, улар ҡуйы урманға эләккәндәр. Ағастар бер- береһенә ауған. Тирә- яҡта үрмәксе ауы. Дымлылыҡ. Ҡараңғылыҡ. Бында ҡояш юҡ, бары тик сысҡан уттары үҙҙәренең шәмдәре менән яҡтырталар. Һуҡмаҡ бара, бара ла, уларҙы ташландыҡ боронғо ҡала емерек ҡалдыҡтарына алып сыға. Тағын ҡайҙа юл тоторға- белмәйҙәр. Ҡояш байығансы өлгөрмәһәләр, ғүмерлеккә һоро батшалыҡта ҡалалар.\nКөтмәгәндә бер суйын ишек әкрен генә, ауыр шығырҙап асыла башлай. Бесәй менән Айгу эскә инәләр. Ҡараһалар, ағас таҡта түшәгән урында ҡомаҡ тиреләре ябылған ерҙә Айгуның атаһы менән бер матур егет ултыра. Һөйләшмәйҙәр ҙә. Күҙҙәре ябыҡ. Сөнки сихырланғандар. Ерән бесәй улар янына һикерә һәм үҙенең ҡойроғо менән ҡағыла- ҡағыла улар ҡырында өс тапҡыр әйләнеп сыға. Тотҡондар терелеп китә, һикереп төшәләр ҙә барыһы бергә ҡомаҡ батшалығынан сығып йүгерәләр.\nӘкиәтсе тынып ҡалды. Тынлыҡ урынлашты.\nУлым түҙемһеҙлек менән:\n- Шунан ни, мин әле уйламаным. Әммә бөтәһе лә яҡшы бөтәсәк. Унан һуң... насар булмаясаҡ, Айгу бит атаһын тапты. Иң мөһиме, улар бит хәҙер бергә: әсәй, атай, Айгу һәм... егет.\nУлым һоҡланып ҡул саба башланы һәм ҡысҡырып ебәрҙе:\n- Наташка, һин ысын артист!\nАлдағы йылда беҙҙең яңы фатир алырға сират етте . Теге мөйөш, булдыҡһыҙ күршеләрҙе ҡалдырып киткәндә мин үҙемдең шатлығымды йәшермәнем.\nРәйсә менән һуңынан ни булған, бер кем дә теүәл генә белмәй. Өкө урамдан алып ингән һары бесәй балаһы Жорканың аяҡ кейеменә “эш бөтөргән” тип һөйләнеләр. Ә уның хөкөмө тиҙ: бала күҙ алдында тере йәнде эләктереп алып плитә мөйөшөнә сәпәгән. Әсәйгә ҡул күтәргән... Баланың тетрәнеүе шул ҡәҙәр көслө булған, хатта һөйләшеү һәләтен юғалтҡан. Рәйсәнең өйҙәше оҙаҡ ҡунаҡ булмаған, ә Наташка шул килеш телһеҙ ҡалған. Ғүмергә.\nБәлки, күп һөйләшкәндәрҙер?..\n... Йылдар үтте. Күпме генә күндерһәк тә, Сережка университетҡа инергә теләмәне. Ҡалалағы ябай гынә училище бөтөрҙө, армияға барып ҡайтты. Иртә яҙҙың бер көнөндә беҙ ялға ауылға йыйындыҡ. Улым һуңыраҡ ҡайтам тип вәғәҙә итте... Үҙе генә түгел, кәләш менән. Ҡатын менән кем икән тип юраныҡ.\nМин туҡталышҡа ҡаршы алырға киттем. Юл буйында тынғыһыҙланып йөрөнөм, юлда йыраҡтан автобус күренгәнсе тәмәке тарттым. Ҡырҙағы тәҙрә аша балаларҙы күреп ҡалдым: Сережка, ҡыҫҡа ғына оялсан ҡыҙыҡайҙың елкәһенә ҡулын һалып, баҫып тора. Улым бик тотанаҡлы, ҡыҙ тиҙ генә миңә күҙ ташланы, ҡыйынһынып йылмайҙы һәм башын аҫҡа эйҙе. Уның йөҙө миңә таныш кеүек тойолдо... Был ҙур асыҡ күҙҙәрҙе мин ҡайҙалыр күргәнем бар.\nМин уларға ҡаршы атланым, Сережканың тоҡсайҙарын алып, ҡыҙыҡһыныу менән юлдаш ҡыҙыҡайҙы ентекләп ҡарай башланым...\nБер секундлыҡ ҡаушауҙан һуң шаярып, шат тауыш менән әйтә һалдым:\n- Йә, иҫәнме, Наташа! Бөтөнләй һылыуланғанһың.\nУл оялып, тағы ла нығырыҡ Сережҡаға һыйынды.\nБеҙ ауылдың боролошона еттек. Күләгәле йырғанаҡҡа төштөк. Һуҡмаҡ бик яйһыҙ ине. Эрегән ҡарға әле бер аяҡ, әле икенсеһе төшөп китеп, соҡор ҡалдыра. Өйгә яҡынлаштыҡ.\nӨҫтәл әҙер, ултырҙыҡ, һауа торошо тураһында һөйләшә башланыҡ. Был йылды яҙ бик тиҙ, шаулы килде. Беҙ шаярып һөйләштек. Бик көләһе килмәһә лә көлдөк. Шым ғына ултырҙыҡ. Бер – беребеҙгә ҡараштыҡ. Наташаны тикшерҙек. Әсәһенә оҡшап та ҡарамаған: асыҡ төҫлө ҡуңыр сәс толомдары, нәфис йыйнаҡ йөҙ, бит алмалары янып тора, яғымлы йылмайыу. Төпһөҙ, ҡара төрткөлө йәшел күҙҙәре, Сережҡаға ҡарата мөхәббәт менән яналар ине.\nМин биҙрәләр алдым да һыуға киттем. Һыу кәрәккәндән түгел,ә уйҙарымды йыйырға. Башта төрлө уйҙар сыуала... Иҫкә төштө: элекке өйҙәге күршебеҙ уларҙы бергә күргән, ләкин ул ваҡытта минең ышанғым килмәне.\nҠоҙоҡ буйындағы һыуынған ултырғысҡа ултырып тәмәке тартып ебәрҙем. Болоттарға йәшеренеп ҡояш та ялға китте. Киске һыуыҡ иҙелгән ҡарҙы әҙерәҡ киптерҙе, ул энәле, тишекле – тишекле ҡабырсаҡҡа әйләнде.\nТеге ҡомаҡлы йорттан күсеп киткәс, элекке күршеләремде уйлап та ҡарағаным булманы. Ә минең Сережка, моғайын, киреһенсә. Ул үҙенең Өкөһөн онотмаған. Күсенеп киткәстән һуң да улар осрашҡан, дуҫлашҡан булып сыға. Эштәр... Беҙгә шул ғәрип кәләш кенә етмәгән ине. Улар пар булмағанын яй ғына аңлатырға кәрәк. Мин тәмәкемде һүндереп, яҙғы саф һауаны күкрәк тултырып һуланым да һыу алып өйгә табан атланым. Миңә был хәл хәҙер сараһыҙ кеүек тойолдо. Табылған ҡарарҙан күңел нисектер тынысланды.\nБүлмәлә өҫтәл артында уңайлы ғына тынлыҡта сәй эстек. Ауыл бесәйе Өкөнөң теҙҙәрендә, һыпырғанға яуап итеп, мырлап йоҡомһырап ята.\nМин ишеккә баҫтым да:\n- Наташ, һинең әкиәтең нисек бөттө?Айгу тураһында иҫеңдәме?\nӨкө бөтә кәүҙәһе менән алға талпынды, үҙе яуап бирмәксе булды, ләкин йәмһеҙ тауыш ҡына сыҡты... Яфалы тырышыуы уның йөҙөн боҙҙо. Яңаҡтары ут булып яна башланы. Ул Сережкаға тиҙ-тиҙ, тулҡынланып ниҙер ишаралап аңлатты.\nУлым ҡыйыуһыҙ ғына тәржемә итте:\n- Наташа үҙемдең принцымды таптым һәм атайым тип... һине... әйтәһе килә, ти. Сөнки һин һәйбәт, яҡшы... Әгәр һин,әлбиттә, ҡаршы булмаһаң...\nКүңелем яланғасландырылған кеүек тойолдо. Миңә унан ауырттырып... эре ҡоро борсаҡ... тәгәрәп сыҡҡандай булды.\n-Мин... нимә мин?\nҺеҙҙең үҙегеҙгә генә һәйбәт булһын...\nҺәм... иңдәремдән ауыр иҙеү төшкән кеүек тойолдо.\nАуыр иҙеү килеп төштө...\nӘйе, был ҡыҙыҡай- тылсымсы!\nУл әкиәттең аҙағын беҙгә барыбыҙға ла яҙырға тәҡдим итте.\nКем белә, бәлки, ысын, бәхетле әкиәттәр тормошта шулай яҙылалыр. Бергә...\nБеҙҙеке булһа- яҡшы булыр!\nПетрозаводск, 2008 йыл.


“КардиоКвадра” – Баймаҡта\n28 Июнь 2019, 19:04\nЙөрәк табиптары “Талҡаҫ” шифаханаһына йыйылды\nРайоныбыҙҙа VI төбәк-ара “КардиоКвадра” фәнни-ғәмәли конференцияһы үтте. Мөһим сарала Башҡортостан, Татарстан Республикалары, Свердловск, Силәбе, Ырымбур өлкәләренең билдәле табиптары ҡатнашты. Конференцияны БР һаулыҡ һаҡлау министрлығы һәм Башҡортостандың кардиология үҙәге ойошторҙо.\nСарала табиптар алдында билдәле медицина профессорҙары, ғалимдар, тәжрибәле кардиологтар сығыш яһаны. Аҡ халатлылар ҡан әйләнеше системаһы ауырыуҙарының көнүҙәк мәсьәләләрен тикшерҙе, кардиология хеҙмәтен үҫтереү перспективаларын һәм йөрәк ауырыуҙарын, шул иҫәптән оло кешеләрҙә йөрәк алды фибрилляцияһын һәм онкопатология менән ауырыуҙарҙа артериаль гипертонияны заманса дауалау алымдарын өйрәнде. Төрлө төбәктән килгән белгестәр үҙҙәренең был йүнәлештәге эш тәжрибәһе менән уртаҡлашты. Күрше республика, өлкә табиптары йөрәк ауырыуҙарын нисек дауалауҙары, бындай сирҙәрҙе профилактикалау, теркәүҙә торған кешеләр менән нисек эшләүҙәре, тәүге ярҙам күрһәтеү ниндәй кимәлдә ойошторолоуы тураһында һөйләне.\nРеспубликабыҙ белгестәре һуңғы биш йыл эсендә ҡан әйләнеше ауырыуҙарының 21 процентҡа кәмеүе хаҡында билдәләп үтте. Был, әлбиттә, яҡшы күрһәткес. Табиптар фекеренсә, ыңғай үҙгәрештәргә сирҙе профилактикалау йүнәлешенең үҫешеүе, юғары медицина технологиялары менән эш итеү, иртә медицина реабилитациялауына мөрәжәғәт итеү булышлыҡ иткән. Шул уҡ ваҡытта республикала, тотош Рәсәй буйынса ла, кешеләр йышыраҡ йөрәк, ҡан әйләнеше ауырыуҙарынан мәрхүм була. Шуға күрә Башҡортостан кардиологтары халыҡтың һаулығын һаҡлау өсөн был сирҙәрҙе профилактикалау мәсьәләһенә ҙур иғтибар бирә. Һөҙөмтәлә, республикала “Ашығыс кардиолог”, “Кардиолог менән саф һауала йөрөү”, “Һаулыҡ көнө”, “Беренсе класс уҡыусыһына – кардиолог”, “Башҡортостан Республикаһында һаулыҡ һаҡлауҙың модуль программаһы” тип аталған проекттар уңышлы итеп тормошҡа ашырыла.\nСара халыҡҡа кардиологик ярҙам күрһәтеүҙе камиллаштырыу һәм кардиолог табиптары, йөрәк-ҡан тамырҙары хирургтары, терапевтары, дөйөм практика табиптарының квалификацияһын күтәреү маҡсатында уҙғарылды. Ошондай мәртәбәле һәм мөһим конференцияның районыбыҙҙа үткәрелеүе халыҡтың һаулыҡ һаҡлау сифатын күтәрер, йөрәк ауырыуҙарын алдан билдәләү һәм профилактикалауға ҙур иғтибар бирелер, тип ышанабыҙ.\nЗ. Ғәҙелшина фотоһы.


20 Март 2018, 16:47\nСуд приставтары хеҙмәте начальнигы Юлай Нәзиров башта үҙҙәрендә кәңәшмә уҙғарыу мөмкинлеге биргән ра-йон эске эштәр бүлеге етәкселегенә, шулай уҡ ҡатнашыусыларға рәхмәт һүҙҙәрен һәм артабан да эшлекле бәйләнеш өҙөлмәҫ тигән теләген еткерҙе. Артабан уҙған йылғы эшмәкәрлектәренә байҡау яһалды. Бөгөнгө көндә хеҙмәт 15 кешене берләштерә. Коллектив 2017 йылды уңышлы тамамлаған.\n- 2017 йылда башҡарыуҙа 16 мең 794 башҡарыу производствоһы (790 млн 701 мең һум суммала) булып, шуның 10 мең 797-һе (453 млн 543 мең һум) тамамланды. Отчет осоронда 9 мең 146-нан ашыу (277 057 212, 91 һум суммаға) башҡарыу производствоһы ҡуҙғатылды. Әлеге мәлгә (2018 йыл) 1450 (37 740 672,85 һум суммаға) башҡарыу производствоһы ҡуҙғатылды.\nҺәр суд приставы-башҡарыусыға 170 башҡарыу производствоһы тура килде, ай һайын уларға 128 эш килә, элек ҡалғандарын да иҫәпләп, 150-не тамамларға өлгөрҙөләр.\nБурыстарҙы түләттереүгә килгәндә, былтыр яғыулыҡ-энергетика комплексы ойошмалары, торлаҡ-коммуналь хужалыҡ файҙаһына башҡарыуға 174 башҡарыу документтары (суммаһы - 1 млн 913 мең һум) килде. Элек килгәндәре менән бергә 182 башҡарыу производствоһы теүәлләнеп, суммаһы 1 млн 445 мең һумлыҡ булды. Был йүнәлеш буйынса беҙҙең һөҙөмтәләребеҙ республика буйынса иң яҡшылар иҫәбендә. Эш хаҡы буйынса бурыстарҙы түләттереүҙә 14 башҡарыу производствоһы асылып, барыһы ла тамамланды, 266 200 һум күләмдә тәшкил итте. Һалым һәм йыйымдар буйынса ла планды 100 процентҡа үтәнек.\nСуд приставтары хеҙмәтендә алимент бурыстарҙы түләттереү буйынса башҡарыу производстволары айырыуса контролдә тотола. 2017 йыл башынан бәлиғ булмаған балаларға алименттарҙы түләттереү бу-йынса 287 башҡарыу документы булды. Алимент түләүҙәр буйынса бүлектең депозит иҫәбенә 8 млн 951 мең һумлыҡ суммала аҡса инде. Суд приставы-башҡарыусы рапорты буйынса РФ Енәйәт Кодексының 157-се статьяһы 1-се бүлегенә ярашлы, алимент түләүҙән ҡасып йөрөгән 21 бурыслы кешегә енәйәт эше асылды, РФ КоАП-ының 5.35-се статьяһы 1-се бүлегенә ярашлы, 66 граждан административ яуапҡа тарттырылды, 56 бурыслының дөйөм 1 млн 134 мең һум суммала мөлкәтенә арест һалынды, бурыслыны хоҡуҡтарынан сикләү буйынса 186 ҡарар, шуның 28-е алименттар бу-йынса, сығарылды, шулай уҡ бурыслының Рәсәй биләмәһенән сығыуын сикләү буйынса 569 ҡарар, 255-е алименттар\nКредиттарҙы түләттереү буйынса былтыр 212 башҡарыу производствоһы бу-йынса 19 млн 266 мең һумлыҡ мөлкәт тартып алынды. Уның һөҙөмтәһендә фискаль түләүҙәр (һалымдар, штрафтар, страховка иғәнәләре, дәүләт пошлиналары һәм башҡалар) буйынса 5 млн 350 мең һумлыҡ бурыстар түләттерелде.\nСуд приставтары тарафынан былтыр дөйөм 50 620 928,87 һум аҡса түләттереп алынды. Шуның 1 355 540,29 һумы федераль бюджетҡа башҡарыу йыйымдары тәшкил итте, - тине Юлай Мәүлимбирҙе улы һәм Суд приставтары хеҙмәтенең бер функцияһы булып торған суд эшмәкәрлегендә тейешле тәртипте тәьмин итеүсе төркөм һәм тәүтикшереү органы менән дә таныштырып үтте. Шулай уҡ 2018 йылға бурыстарҙы ла барланы.\nКәңәшмәлә ҡатнашыусы вәкилдәр Суд приставтары хеҙмәтенең эшмәкәрлегенә үҙ баһаһын, шулай уҡ кәңәштәрен бирҙе, теләктәрен еткерҙе. Ошоноң менән ултырыш эше йомғаҡланды.


Алданған өлөшсөләр - Дания Юрист. Адвокат бөтә Онлайн\nМай мускулдарға инъекциялар һуң йәш кеше вафат булды - табиптар төп тенденциялары ҡурҡынысы хаҡында иҫкәртә - ТВ-2\nвазелиновый тәне май төшөрәләр\nБәхетле егеттәр, һәм мин иң яҡшы уның улы теләйемШулай уҡ күп әйбер булмағас, уның өсөн ауыр булды. Раштыуа байрамы алдынан, был тормош ҡыҫҡа brorens аҙағында булды. сердце бьется, табип kredsløbschok тип атала, ә иртән 21.\nуның стендтарында уҙған йылдың декабрендә китә.\nУн биш йыл элек ер распыляться-өс литр вазелиновый ер майы, үҙе шул ваҡытта 21 йәшлек тәне. Нисек был яһай, уны ярлыҡаған, мускулдар өсөн ала, тип культурист, әммә был ауырыуҙың киҫкенләшеүенә årelangt башында шулай булды.\nУл Eldrup Эбб, Херлев дауаханаһының баш табибы була, уны һуңға тиклем йәш кешеләр дауалау.\nБыл беренсе тапҡыр, - тип баш табиптарға үлем paraffinrelateret күреп, әммә артабан йәш кеше тарихында уникаль түгел. Әле илле пациенттың береһенең, ваҡытында ауырыуҙы дауаханаға дауаланыуға херлев paraffinrelaterede. Дөйөм өсөн ҙур былар барыһы ла күргән, тип, биш-һигеҙ йыл элек бик күп. Тик уның эсендә урынлашҡан кеүек, уны күрә алмай. Берҙән-бер дауалау ысулдары, шуға күрә мөмкин тиклем күберәк тырышырға органы. Кәрәк, тип әйтергә бер ниндәй ҙә шик юҡ, был беркасан ла эшләй ине, - тип йәш кеше, әгәр улар белһә ине шул саҡтар эҙемтәһеҙ булманы, улар быны эшләгән, Эбб Eldrup аңлата. Виктория Мика үҙенең ағаһы хәтерҙә, малай атаһы кеүек яҡшы һәм бәхетле итә. Тип, улар теләһә ҡайһы ваҡытта әйтә: 'үтә барған'. Ул бер нисә тапҡыр шулай эшләгән дә һәм уның курсы. Виктория Мика, уның мускулдары һәм секундына унда ҙур түгел, шикләнергә түгел, тренингтар үткәреү генә түгел был. Ләкин миҙалдың кире яғындағы уны бер нәмә лә белмәй. Йәш кеше үҙе өсөн тотош тәьҫир тота.\nӘ һеҙ был турала ғына түгел\n2016 йылдың октябрендә ҡасан ғына ауырта, бигерәк ҙур үҫкәнһең, табипҡа мөрәжәғәт итә. Һәм берҙән-бер ул түгел Бер илле пациентта, дауаханала дауалау херлев эбб eldrup, һөйләү ә тап, тарихын эҙмә-эҙлекле, тип уларҙы алырға ла тынғылыҡ булмаҫ ул. Ҡурҡтым мин, күрергә тип беҙ тик айсберг түбәһе, - Eldrup Эбб аңлата, кем нисек ҡаршы ҡулланылыусы майҙарҙы вазелиновый ҡәтғи иҫкәртә, һәм шул уҡ ваҡытта кеше саҡыр, ул уны ала алһын өсөн, табиптарға мөрәжәғәт иткән: - минең уйлауымса, кеше уны стесняйтесь. Ауырыу булһа, улар ҡурҡып, һәм шуға күрә, башын ҡом. втыкать Тәүге тапҡыр уның ағаһы Мика Виктория ауырыу табыуы, уның ҡасан осрашыуҙар матур бер көндә юҡҡа сығара, сөнки ул тырыша ҡатнашыу булырға тейеш.'. Әммә кеше тәнендә исемлеге күпкә йәш булған. болячка, ул күберәк сағылдырылған, һәм үҫеүен дауам итә.\nУның менән яфаланғанда, бөйөрҙәрҙә таш булғанда, бауыр һәм үпкә насар.\nтромб, әммә уны һуңға тиклем беренсе булды, виктория мика аңлар өсөн, дөрөҫ булыр кеүек. Бөгөн уның ярҙамынан башҡа мөмкин тарихы brorens өмөтләнәбеҙ, ярҙам һорап мөрәжәғәт итә. Уны эҙләргәме йәки табип менән сыға, тимәк, һеҙ ниндәйҙер ярҙам алырға мөмкин. Унда кешегә күберәк ҡулай, шулай уҡ уларҙы тырышып, ул һөйләй.\nБында ул ауырыу ғүмеренең аҙағына тиклем була.\nЛайыҡлы ул түгел ине шул, дауахананың эсендә лә ситтә булған өсөн, йыш ҡына шулай була, ул нисек булһа ла, хәҙер ул был донъяла.\nТуғыҙ менән бер рәттән, башҡа Ер-һыу-бөтә донъя футбол федерацияһы яңы электрон йыйылма команда ҡатнашырға саҡыра sportsturnering дбу-һы, Cup eNations, ул апрелендә лондонда үтәсәкТомас нергор н дбу-һы менән килешеү төҙөп, швеция һәм мәсих килгән оппоненттар сифаты буйынса европа fjellström priske йенсә брайан разведчик. Беренселек өсөн көрәшергә тейеш футзал һәм футзал копенгагенда jb гентофт тағы килегеҙ, ике клубы финалда осрашып, 16. март. ун уйынсылары, ике клуб, ике уйын һәм бер дбу-һы транслит экрандар буласаҡ Лиганың иң яҡшы һөжүм итеүсе, Роберт Вудста, herrelandsholdstruppen тәүге тапҡыр һайланды. Филипп Биллинг Таун Андерсен һәм Хаддерсфилд ФК Йоахим менән бергә, Сампдория, өс landsholdstrøjen. debutantpræstationer мөмкинлек бар, ир-ат һәм швейцария йыйылма командалары осрашты косово март айында башланды.\nLønberegner тикшереү түләүле үҙ - Jobindex\nUdlandsdansker jeung hutang di Denmark


Иң тәүҙә халыҡ Батырҙар аллеяһына йыйылды. Сарала ҡатнашыусылар аллеяға венок һәм сәскәләр һалғандан һуң, Билдәһеҙ һалдат һәйкәле янына йыйылды.\n– Еңеү көнө халыҡ хәтерендә мәңгелек һаҡлана. Һуғыш бихисап кешенең ғүмерен өҙҙө, ул әллә күпме юғалтыу, күҙ йәше һәм һыҙланыу хаҡы менән түләнде. Әммә Совет халҡы, тиңһеҙ ҡаһарманлыҡ күрһәтеп, дошманға ҡаршы ныҡлы тора алды. Бөйөк Еңеү хаҡына Башҡортостандың 700 меңдән ашыу, ә Салауат районынан 8 меңләп яҡташыбыҙ фронтта һуғышты, уларҙың 300 меңе Ватанын һаҡлағанда һәләк булды. Яуҙа батырҙарса һуғышҡан яҡташыбыҙ, шул иҫәптән Советтар Союзы Геройҙары Зөбәй Үтәғолов, Алексей Головин, Абдрахман Ғәйфуллин, Дан орденының тулы кавалерҙары Фәррух Харисов, Петр Пепеляев менән сикһеҙ ғорурланабыҙ, – тине сығышында район хакимиәте башлығы Марс Кашапов.\nСалауат районында бөгөн барлығы 8 Бөйөк Ватан һуғышы ветераны ҡалған. Ҡыҙыл Йондоҙ һәм II дәрәжә Ватан һуғышы ордендары кавалеры Тәүил Ниғәмәтйән улы Шакиров (һүрәттә: уртала) сығышында:\n– Еңеү – ул беҙҙең ғорурлыҡ. Бөгөнгө тыныс тормош өсөн көрәшкән һәм ғүмерен биргән батырҙарҙы оноторға хаҡыбыҙ юҡ. Беҙ уларҙың батырлығына ихтирамлы булырға тейешбеҙ! – тине яугир-ветеран.\nВетерандар советы рәйесе Фәрит Түрйәнов байрам менән ҡотлап, ветерандарға һаулыҡ теләне. Яугир-интернационалист ветерандары берлеге рәйесе Рөстәм Хөснуллин сығышында барыһына ла иң изге теләктәрен еткерҙе. Йәш быуын исеменән Малаяҙ башҡорт гимназияһы уҡыусыһы Артем Вәлиуллин сығыш яһап, ветерандарға рәхмәтен белдерҙе.\nАртабан “Үлемһеҙ полк” акцияһы Коммунистик урамынан үтеп, район мәҙәниәт йорто майҙанына йүнәлде. Шулай уҡ сафтың башында “Победа”, “ЗИС” пушкаһын таҡҡан “ГАЗ – 51” хәрби автомобилдәре килде. Бынан тыш, “УАЗ“ автомобиленең кузовында хәрби кейемендәге район мәҙәниәт йорто хеҙмәткәрҙәренең һәм уҡыусыларҙың йырҙары, дәртле бейеүҙәре барыһына ла оҡшаны. Колоннаны Балалар сәнғәт мәктәбе оркестры оҙатып килде.\nРайон мәҙәниәт йорто майҙансығында Жәмил Мөхәррәмов “Еңеү көнө”йыры менән сараны дауам итте. “Салауат ҡыҙҙары” барабансыларының һәм “Салауат тоҡомдары” хәрби-патриотик клубы кадеттарының сығышы барыһына ла оҡшаны. Майҙансыҡ буйлап “Ҡояшҡай”, “Тирмәкәй” балалар баҡсаһы тәрбиәләнеүселәре, 1-се Малаяҙ мәктәбе, башҡорт гимназияһы уҡыусылары, кадеттар, Малаяҙ үҙәк дауаханаһының медицина персоналы, газ, ветеринар станция, урман, коммуналь хужалығы хеҙмәткәрҙәре парад менән үтте. Халыҡ шулай уҡ һалдат бутҡаһынан ауыҙ итте. Байрам сараһы матур, йөкмәткеле концерт менән тамамланды.


Журналистар Өфөгә йыйылды\nБөгөн баш ҡалала бөтә ил кимәлендә ойошторолған «Рәсәй патриоттары» конкурсының йомғаҡлау тантанаһы үтте. Быйыл ижади бәйгелә илдең 80-гә яҡын төбәгенән 3 мең тирәһе журналист ҡатнашҡан. Финалға иң лайыҡлы материалдар һайлап алынған. Башҡортостан лидерҙар исемлегендә. Журналистарҙы абруйлы конкурста еңеү менән Рәсәйҙең матбуғат һәм киң коммуникациялар буйынса федераль агентлығы етәксеһе Михаил Сеславинский, Башҡортостан Президенты Хакимиәте етәксеһе Сергей Молчанов тәбрикләне.\nАлыҫ һәм яҡын Украина. Иң көнүҙәк мәсьәләләрҙе яҡтыртҡан «Телеүҙәк» тапшырыуы Украиналағы ваҡиғаларҙан да ситтә ҡалманы. Февраль айында Азамат Әлмөхәмәтов алып барған программала эксперттарҙың да, ябай кешеләрҙең дә фекерҙәре яңғыраны. Тапшырыу Украина халҡының кисерештәрен аңларға, уларҙың ҡайғыһын үҙ йөрәгең аша үткәрергә мәжбүр итте. Шуға күрә лә тап ошо сығарылыштың «Рәсәй патриоттары» конкурсы еңеүе осраҡлы түгел. Был ижади команданың еңеүе, ти Азамат Әлмөхәмәтов.\n«Рәсәй патриоттары» конкурсы 2003-сө йылдан алып ойошторола. Ошо ваҡыт эсендә ижади бәйгелә илһөйәр, халыҡсан тапшырыуҙар эшләгән, мәҡәләләр яҙған меңдәрсә журналист үҙ көсөн һынап ҡараған.\nБыйыл «Рәсәй патриоттары» конкурсына илдең 80-гә яҡын төбәгенән 3 мең тирәһе ижади эш ҡабул ителгән. Уларҙың 500-ҙән ашыуы финалға һайлап алынған. Башҡортостан федераль матбуғат сараларынан ҡала иң алдынғы баҫҡыста килә.\nРеспубликанан финалға 32 ижади эш үткән, еңеүселәр исемлегендә иһә 8 журналист. Улар араһында радио-телевидение журналистары ла, матбуғат баҫмалары хәбәрселәре лә бар. Мәҫәлән «Юлдаш» йыр-моң каналы Бөйөк Еңеүгә арналған тапшырыуҙар шәлкеме өсөн бүләкләнде.\nЖурналистар әйтеүенсә, тыуған төйәгенә, халҡына һөйөү тәрбиәләгән, илһөйәрлек рухы менән һуғарылған мәҡәлә-тапшырыуҙар бик кәрәк. Тап улар йәш быуында йәшәгән ерен хөрмәт итергә өйрәтә, һаҡсыл ҡараш тәрбиәләй, ғорурлыҡ тойғоһо уята. Ижади эштәрҙең юғары кимәлдә баһаланыуы иһә яңы эҙләнеүҙәргә этәргес яһай.\nБыл сараның әһәмиәте хаҡында һүҙ бөгөн Республика етәксеһенең матбуғат һәм киң коммуникациялар буйынса федераль агентлыҡ етәксеһе Михаил Сеславинский менән осрашыуында ла барҙы. Рөстәм Хәмитов был конкурсты юғары баһалап, бар яҡлап та ярҙам күрһәтеләсәген белдерҙе. Был конкурс артында Ватаныңа, халҡыңа, ғаиләңә һөйөү һалынған, ти ойоштороусылар.\nМихаил Сеславинский, матбуғат һәм киң коммуникациялар буйынса федераль агентлыҡ етәксеһе: «Тәүҙә беҙ, журналистар конкурстың яңғырауыҡлы исеменән баҙап ҡалыр тип уйлағайныҡ, әммә шикләнеүҙәребеҙ тәүге йылда уҡ юҡҡа сыҡты. Ижади бәйгегә матбуғат саралары дәррәү ҡушылды. Башҡортостан илһөйәрлек тойғоһо тәрбәиләүгә ҙур иғтибар бирелеүен билдәпәп үтергә кәрәк. Республика федераль журналистарҙан ҡала лидерҙар исемлегендә».\nБыйыл конкурста тәүге тапҡыр Ҡырым менән Севастополдән дә журналистар ҡатнашҡан. Дуҫлыҡ ептәре нығый бара. Ә йылы мөнәсәбәттәр, илһөйәрлек тойғоһо көн дә эфир тулҡындарына сыҡҡан һәм ташҡа баҫылған тапшырыу-мәҡәләләрҙән дә үрелә.


Ә әсәйҙәр көттө атайҙарҙы... » Архив газеты "Йәшлек"\nМин атайымды хәтерләмәйем. Уның наҙына иркәләнеп үҫергә насип булманы. Фин һуғышынан ҡайтып, инде тыныс тормошта матур итеп кенә йәшәй башлағас, ҡәһәрле һуғыш башлана. Атайым, үҙенең әллә инде башҡаса ҡайта алмаясағын һиҙепме, әсәйемә балаларҙы бер үк етем итмәҫкә, уларҙы үҫтерергә, хәленән килгәнсе уҡытырға, кеше итергә, өй усағын һүндермәҫкә васыят итеп ҡалдырған. Әсәйем һәм ауылдаштарымдың барыһы ла атайымды һәр саҡ йылы һүҙ менән иҫкә ала ине. Ул изге күңелле, бик тә алсаҡ, шаян, кешеләргә мәрхәмәтле, эшһөйәр, ауылдың беренсе бейеүсеһе булған, тапшырылған һәр бер эшкә етди ҡараған. Ләкин һуғыш-һуғыш инде ул. Миллион ҡорбандар кеүек, атайым да тыуған ил алдындағы бурысын батырҙарса үтәп, сит ят ерҙәрҙә ятып ҡалды. Әгәр ҙә ошондай ҡәһәрле һуғыш сығып, ул яу яланында ҡорбан булмаһа, әсәйем дә, йәш кенә көйө (уға ни бары 27 йәш була) тол ҡалмаҫ, тормош ғазаптарын был тиклем дә татымаҫ ине. Атайымдың «похоронка»һы беҙҙең ғаиләгә сикһеҙ ҡайғы алып килде. Әсәйем был ҡайғылы хәбәрҙе үтә лә ауыр кисерҙе, ләкин бирешмәне, һынманы. Сөнки беҙҙе, өс балаһын, ашатырға, кейендерергә һәм уҡытырға кәрәк ине.\nЗаманалар бик тә ауыр ваҡыт. Ауыл ир-егеттәрһеҙ етемһерәп тороп ҡалды, колхоз эштәре йәш үҫмерҙәрҙең, ҡатын-ҡыҙҙарҙың иңенә төштө. Бесән мәле менән ураҡ осоро күп көс талап итә ине. Был ваҡытта бөтә эш тә ҡул көсө менән башҡарылһа ла, яланда һәм ҡырҙа эшләгән һәр бер кеше фиҙакәр хеҙмәт өлгөһө күрһәтте. Ауыр эштән берәү ҙә зарланманы, кешеләр ас-яланғас булһа ла үҙ-ара ифрат татыу эшләне һәм йәшәне. Шуға күрә лә башҡарылған эш тә ырамлы барҙы, кешеләрҙең кәйефе төшөнкө булманы.\nУл йылдарҙа үлән ҡуйы, бейек булып үҫә ине. Әсәйем колхоз эшенә киткәнсе «Ҡара бүләк» тигән ергә барып үләнде күп итеп сабыр ҙа: «Балалар, мин эштән ҡайтҡансы, бесәнде барып әйләндереп-тулғандырып, киптереп ташып бөтөп ҡуйығыҙ», – тип беҙгә эш ҡушып китер ине. Бесән осоро бөткәнсе шулай ҡабатлана. Бесәнде бәләкәй арба менән ташыныҡ. Ҡыш етһә, уны бәләкәй санаға тейәп, Майский ҡасабаһына алып барып һатабыҙ ҙа, аҙыҡ-түлек тейәп ҡайтабыҙ.\nӘсәйем, ғәҙәттә, бесән сапҡанда үҙе башлай торғайны. Уның артынан хатта ирҙәр ҙә эйәрә алманы. Үҙенең рәтен сығып, ял да итмәй, арттағыларға ярҙамға төшөр ине. Ә ураҡ ваҡытында һәр саҡ игенде игеп көлтәләргә бәйләү заданиеһын бер ярым-ике тапҡырға арттырып үтәне.\nФронтовиктарҙың тол ҡатындарына был осорҙа икеләтә ауыр булды. Сөнки ал-ял белмәй эшләү менән генә түгел, ә һуғыш ауырлыҡтарын кисергән ирҙәрен дә көнө-төнө тигәндәй көттөләр, ҡасан да булһа ҡайтыуҙарына өмөтләнделәр. Ҡайғыларын тышҡа сығармай, эштән йыуаныс таптылар. Шуға күрә, ҡайҙа ғына эшләмәһендәр, бер ерҙә лә һынатманылар. Тол ҡатындар бер-береһен йыуатып, шатлыҡ-ҡыуаныстарын уртаҡлашып бергә йәшәне.\nШаһиҙә Хужәхмәтова, Зөһрә Ҡаҙбулатова, Әҡлимә Уразбаева, Миңлебикә Мирасова, Рәхимә Даутова, Алтын Тимербулатова, Фәтхиә Таһирова, Рауза Шәрәфетдинова, Сара Мирасова, Ғәтиә Юлдашбаева, Миниса Ғөбәйҙуллина, Ғәзимә Баһауетдинова инәйҙәр (кемдәрҙең әсәләрен, өләсәйҙәрен иҫкә төшөрә алмағанмын, мине бер үк ғәфү итһендәр ине) бергәләшеп эшкә барыр, эштән ҡайтыр ине. Бер үк ҡайғы килгәнгә уларға шулай бергә булыу еңелерәк булғандыр инде. Ауыр тупраҡтары – еңел, баҡый донъялары яҡты булһын.\nБына оҙаҡ көткән Еңеү яҙы ла килде. Иҫән-һау ҡайтҡан фронтовиктар эшкә егелде. Байғужа ауылында тормош әкренләп яйға һалына башланы. Ә тол ҡатындар ирҙәрен, ҡыҙҙар һөйгән егеттәрен һаман да көттө. Әсәйем дә көттө, тик атайым ҡайтманы... Еңеү көнө яҡынайған һайын алыҫта ҡалған һуғыш йылдары хәтирәләре нығыраҡ яңыра.\nӘсәйем бер нисә саҡырылыш ауыл Советы депутаты итеп һайланды. Ул ваҡыттарҙа депутаттарға бүләктәр менән бергә тәм-том ризыҡтар ҙа бирә торғайнылар. Әсәйем бүләккә алып ҡайтҡан ризыҡтарҙан атайым рухына аят уҡытты, күрше-күләнде, тол ҡатындарҙы ҡунаҡҡа саҡырҙы.\nҺуғыш бөтһә лә, күптәр аслы-туҡлы йәшәне. Һәр яҙ һайын әсәйем иртә тороп, баҡсаларҙан туңған бәрәңге йыйып алып ҡайтты, уларҙан ҡоймаҡ бешереп ашар инек. Ураҡ мәле еткәс, беҙҙең шатлыҡ арта, сөнки башаҡ йыйырға сығабыҙ. Ләкин башаҡты йыйҙырмайҙар, ялан ҡарауылсыһы ыжғырып торған ат менән өҫкә менеп килеп, биҙрәләребеҙҙе тапатып, беҙҙе ҡыуып ҡайтара.\nШулай бер ваҡиға иҫкә төштө. Ут күршем, йәшлек дуҫым Биктимер (хәҙер мәрхүм инде) менән Тимерле йылғаһы күпере яланында ҡасып-боҫоп берәр биҙрә башаҡ йыйҙыҡ та Ишембайға әсәйемдең белештәренә һатырға киттек. Һатып аҡсаны ҡулға алғас, ҡайҙа ҡуйырға белмәйбеҙ. Салбар кеҫәһенә һалһаң, жуликтар кеҫәгә төшә. Башҡа кейгән кәпәстең эсен йыртып, аҡсаны шунда йәшерҙек. Сталин заводының эргәһендә морс һата торған киоск бар ине. Көн бик эҫе булғанлыҡтан, дуҫым менән берәй стакан морс эсергә булдыҡ. Аҡсаны кәпәстән алып, түләп, баш күтәреп эсә башлауыбыҙ булды, беҙҙең кәпәстәрҙе баштан һалдырып алып та киттеләр. Ҡараһаҡ, 3 – 4 ҡала малайы йүгереп китеп тә бара. Мин арттарынан бармаҡсы инем, дуҫым: «Үҙеңде әллә нишләтерҙәр», – тип туҡтатты. Беҙ илай-илай буш биҙрәләрҙе күтәреп, йәйәүләп, ауылға ҡайтып киттек.\nБер нисә көн эсендә йыйылған иген бөртөктәрен ҡул тирмәнендә тартып, аҙ ғына булған ондо бер аҙ картуфҡа ҡушып әүәләп, мейес эсендә көлсә бешереп алыу һәр кем өсөн оло байрам булды. Ас ҡарын бер аҙ тулһа, беҙҙең өсөн бер нәмә лә кәрәкмәй ине. Йәй урталары етһә, ҡыуанысыбыҙ тағы ла арта. Сөнки был ваҡыттарҙа еләк, муйыл өлгөрә. Әйткәндәй, ул ваҡытта хатта еләк тә йыйҙырмай торғайнылар. Сатра, Көҫкө яландарында еләк шәп уңа. Ҡыш урталары етеү менән, мәктәптән ҡайтабыҙ ҙа бәләкәй сана һөйрәп Сәлих урманына йыла ағасын ҡырҡып алып ҡайтырға китәбеҙ. Ҡайтып килә торғас, Биктимер дуҫым: «Риф, аяҡ бармаҡтарым бик тә өшөнө», – ти. Төплө быймамды сисә һалып, үҙемдең силғауым менән дуҫымдың аяҡтарын урап, өйөбөҙгә ҡараңғы төшкәс кенә ҡайтып еттек. Йыла ағасын иртәгәһенә ваҡ ҡына итеп ҡырҡабыҙ ҙа, ҡайырыһын һыҙырып һыйырға бирәбеҙ, ә ағасын киптереп, утын итеп яға торғайныҡ.\nБөгөнгөләй хәтеремдә, миңә ул саҡта 5–6 йәш тирәһе булғандыр. Шулай бер көн, төштән һуң, күршелә Бәләкәй Байыҡ ауылында йәшәгән Хәлимә өләсәйемдәргә юлландыҡ. Төш алдынан һәйбәт торған көн кискә табан боҙолоп китте. Ауылды сығып бер аҙ барғас, һепертмә буран башланды. Бара торғас, ул көслө өйөрмәгә әйләнде. Әсәйем мине етәкләп алды, ә инде хәлем бөтә башлағас, күтәрҙе. Ат юлы бөтөнләй күренмәй, көрт баҫты. Бер аҙ барғас, әсәйем дә арыны, күрәһең, мине төшөрөп ял итергә булды. Шул ваҡыт ни күҙебеҙ менән күрәбеҙ: 200 – 250 метр самаһы ғына алыҫлыҡтан юлдан арҡырыға бүре өйөрө сығып бара. Ауыл халҡы үлгән малын Бурлыҡтың соҡорона ташлай торғайны, былар шул емтектәр янына китеп бара, ахыры. Шул ваҡыт Хоҙай үҙе һаҡлағандыр инде, өләсәйемдең күршеһе Ниғмәт бабай ат менән Салихтан яғыулыҡ-майлау кәрәк-яраҡтарын алып ҡайтып килгән булған икән. Санаға менеп ултырғас, донъяға икенсе тапҡыр тыуғандай булдым. Һуңынан осрашып-күрешкән һайын бабайыма рәхмәт әйттем.\nАуырлыҡ күреп, ас-яланғас йәшәһәк тә, әсәйем беҙҙе бер ваҡытта ла рәнйетмәне. Һәр саҡ изге күңелле булырға, кешеләргә кәрәк саҡта ярҙам итергә, уҡырға, йәмғиәтебеҙгә кәрәкле кеше булырға өйрәтте. Атайымдың васыятын үтәгәне өсөн әсәйемә мең-мең рәхмәтлемен! Үҙе лә егәрле, эшһөйәр, аҡыллы, уҫал булғанлыҡтан, бәләкәйҙән һәр беребеҙҙе эшкә күндем булырға, ауырлыҡтар алдында баш эймәҫкә өйрәтте. «Эштән кеше үлмәй ул», – тип ҡабатларға ярата ине. Был мәҡәләмдә мин тик үҙемдең әсәйем хаҡында бәйән иттем. Сөнки уның яҙмышы – һуғышҡа ирҙәрен оҙатып та көтөп ала алмаған меңәрләгән ҡатын-ҡыҙҙың яҙмышы ул.\nFүмеребеҙ буйы бурыслыбыҙ\nЕтемhерәп ҡалды ауыл


Башҡортостан Ҡатын-ҡыҙҙар союзы ветерандар менән осрашыу үткәрә // Сәйәсәт | новости башинформ.рф\nБашҡортостан Ҡатын-ҡыҙҙар союзы ветерандар менән осрашыу үткәрә\n17:16, 21 апреля 2010 Сәйәсәт\nБашҡортостан Республикаһы Ҡатын-ҡыҙҙар союзы Бөйөк Ватан һуғышында ҡатнашҡан ҡатын-ҡыҙҙар менән осрашыу үткәрҙе. Осрашыу «Хәтер тулҡыны» программаһына ярашлы үткәрелә, уның сиктәрендә Бөйөк Ватан һуғышында Еңеүҙең 65 йыллығына арналған байтаҡ ошондай саралар планлаштырылған.\n«Театральное» кафеһына һуғышта ҡатнашҡан 60-лап ҡатын-ҡыҙ йыйылды, улар республиканың йәш эшҡыуар ҡатын-ҡыҙҙары менән фронт йылдарындағы иҫтәлектәре менән уртаҡлашты. Йыйылыусылар алдында концерт программаһы менән Заһир Исмәғилев исемендәге Өфө дәүләт сәнғәт академияһы уҡыусылары сығыш яһаны. Бөтә ветерандар өсөн БР Ҡатын-ҡыҙҙар союзы махсус бүләктәр әҙерләгән.


Ниғмәтуллин Руслан Рауил улы — Башҡорт Википедияһы\nНиғмәтуллин Руслан Рауил улы\nНиғмәтуллин Руслан Рауил улы (1979) — скульптор, Башҡортостан Республикаһының Шәйехзада Бабич исемендәге йәштәр дәүләт премияһы лауреаты — скульптура сәнғәтен үҫтереүгә индергән өлөшө өсөн (2010). Рәсәй Федерацияһының Рәссамдар союзы ағзаһы (2011).\nНиғмәтуллин Руслан Рауил улы 1979 йылдың 17 ғинуарында Башҡортостандың Учалы ҡалаһында тыуған. Бала саҡтан рәсем төшөрөү менән мауыҡҡан. 2003 йылда Магнитогорск педагогия университетының художество-графика факультетын тамамлай, артабан, 2006 йылға тиклем, уҡыуын Өфө дәүләт сәнғәт институтының һынлы сәнғәт факультетында (скульптура бүлеге) дауам итә (педагогтары Н. А. Калинушкин, В. Г. Лобанов, Р. А. Хәсәнов). Сәнғәт институтының өсөнсө курсында скульптура менән айырыуса шөғөлләнә башлай.\n2003 йылдан — Башҡортостан Республикаһының «Рәсәй Рәссамдары союзы» Бөтә Рәсәй ижади ойошмаһының төбәк бүлексәһе ҡарамағындағы йәш рәссамдар һәм сәнғәт белгестәре берләшмәһе.\n2008 йылдан М. Аҡмулла исемендәге Башҡорт дәүләт педагогия университетының художество-графика факультетында скульптура буйынса дәрестәр алып бара.\n2001 йылдан алып республика, Бөтә Рәсәй, махсус (2006 — «Пространство и форма» Рәсәй скульптура күргәҙмәһе, Өфө, М. В. Нестеров исемендәге башҡорт дәүләт художество музейы; 2009 — Рәсәй скульптура күргәҙмәһе. Саранск, С. Д. Эрьзи исемендәге Мордва республика һынлы сәнғәт музейы), төбәк, сит ил һәм төркөм күргәҙмәләрендә, шулай уҡ Халыҡ-ара скульптура фестивалдәре һәм симпозиумдарында ҡатнаша:\n2006 — I Халыҡ-ара Баҡса-парк скульптура фестивале (Екатеринбург)\n2007 — Халыҡ-ара баҡса-парк скульптура фестивале (Аҡтүбә, Ҡаҙағстан)\n2008 — «Ташта скульптура» («Скульптура в камне») Бөтә Рәсәй симпозиумы (Барабинск, Новосибирск өлкәһе)\n2009 — «Ағаста скульптура» («Скульптура в дереве») Бөтә Рәсәй симпозиумы (Ялуторовск, Төмән өлкәһе)\n2014 — «Таш көйө» (Мелодия камня) Халыҡ-ара скульптура симпозиумы (Рәсәй, Ҡаҙан)\nҠаҙанда үткән симпозиумда Руслан Ниғмәттуллин Ҡаҙан, Ҡырым, Әзербайжан һәм Төркиәнән килгән скульпторҙар менән бергә «Ҡаҙан Кремле» ҡурсаулығы территорияһында эшләй. Барыһы һигеҙ скульптор ҡатнаша.\n— Минең эшем «Ашина» тип атала, ул боронғо риүәйәткә нигеҙләнгән. Ашина — төрки халыҡтарҙың ата-бабаларын имеҙеп үҫтергән Инә бүре. Инә бүре тәрбиәләп үҫтергән Ер-әсә образын сағылдырған ҡыҙҙы һүрәтләнем. Эшемдең төп идеяһы Өфөлә үк барлыҡҡа килгәйне һәм бына симпозиумда тормошҡа ашты, — тип һөйләне Руслан Ниғмәтуллин\n2015 — XVI Халыҡ-ара скульптура симпозиумы (Ҡытай) Ҡытайҙа Чан-чуа скульптура паркында Р. Ниғмәтуллиндың ике эше ҡуйылған. Баһалама комиссияһы интернет аша эштәрҙе һайлап ала (конкурс 3 этапта үтә, 700-ҙән 20 эш һайлана). «Иртә» («Утро») исемле дүрт метрлыҡ ат фигураһы үҙенең еңеллеге һәм нескәлеге менән хайран ҡалдыра.\n2016 — «ArtTerria» Халыҡ-ара скульптура симпозиумы. Симпозиум темаһы — «Рәсәй. Евразия киңлеге: цивилизация һәм мәҙәниәт» (Рәсәй, Өфө). Руслан Ниғмәтуллин симпозиумдың техник директоры була.\nCимпозиум 2016 йылдың 1 июленән 3 августҡа тиклем барҙы. Проектта алты илдән (Франция, Япония, Болгария, Көньяҡ Корея, Грузия һәм Рәсәй) 13 скульптор ҡатнашты. Симпозиумдың үҙенсәлеге — скульптуралар Башҡортостандың Учалы районындағы Мансур карьеры гранит ташынан эшләнделәр. Сара «Мираҫ» арт-галереяһы башланғысы һәм Дәүләт Третьяков музейы һәм Урыҫ музейы, шулай уҡ башҡортостандың мәҙәниәт министрлығы һәм Өфө администрацияһының ярҙамы менән менән үтте. Һөҙөмтәһе — Өфөлә симпозиум ябылған көндө, 3 августа, Ленин урамындағы йәйәү йөрөү зонаһында Артерия аллеяһы асылды.\nРәсәй Федерацияһының мәҙәниәт министрлығы һәм Рәсәй Федерацияһының Рәссамдар союзы стипендиаты — «Наурыҙ» әҫәрҙәре серияһы һәм Төркиәлә, Ҡытайҙа һәм Рәсәй ҡалаларында үткән Халыҡ-ара «Скульптура в камне» халыҡ-ара симпозиумдарында ҡатнашҡаны өсөн (2014).\nБашҡортостан Республикаһының Шәйехзада Бабич исемендәге йәштәр дәүләт премияһы лауреаты — скульптура сәнғәтен үҫтереүгә индергән өлөшө өсөн (2010).\n↑ Выставка Р.Нигматуллина. Музей современного искусства. 22-03 — 22.04.2010(недоступная ссылка)\n↑ 2,0 2,1 Уфимский скульптор участвует в международном проекте «Мелодия камня»\n↑ Видео «Утро в столице» — скульптор Руслан Нигматуллин\n↑ Руслан Нигматуллин\n↑ В Уфе впервые пройдет симпозиум по скульптуре «ArtTerria»\n↑ Художники Башкортостана стали стипендиатами Минкультуры России и Союза художников РФ\nВидео «Утро в столице» — скульптор Руслан Нигматуллин\nВидео «Утро в столице» — директор галереи «Мирас» Виолетта Ибатуллина и скульптор Руслан Нигматуллин (2016)\nhttps://ba.wikipedia.org/w/index.php?title=Ниғмәтуллин_Руслан_Рауил_улы&oldid=1055819 ҡабул ителгән\nРәсәй Рәссамдар союзы ағзалары\nБыл бит һуңғы тапҡыр 23:12 10 август 2021 үҙгәртелгән.


Республиканың 4 муниципалитеты Бөтә Рәсәй конкурсында еңеү яуланы | «Ашҡаҙар» радиоhы сайты\nРеспубликаның 4 муниципалитеты Бөтә Рәсәй конкурсында еңеү яуланы\nРеспубликаның 4 муниципалитеты "Иң яҡшы мунипаль тәжрибә" тигән Бөтә Рәсәй конкурсында еңеү яуланы. 5 миллион 200 мең һумлыҡ премия Тәтешле, Благовар һәм Йылайыр райондарына, Октябрьский ҡалаһына тапшырыла. Октябрьский 3-сө дәрәжә дипломға лайыҡ булды. Тәтешле районы Аҡбулат, Благовар районы Первомайск һәм Йылайыр ауылдары 2-се һәм 3-сө дәрәжә дипломдар менән бүләкләнде. Еңеүселәр һаны буйынса Башҡортостан ил төбәктәре беренсе урын алды.


Аҙна яңылыҡтары 13.07.2014\nХеҙмәтенә күрә хөрмәте. Башҡортостан етәксеһе Рөстәм Хәмитов бер төркөм хеҙмәт алдынғыларына дәүләт наградаларын тапшырҙы.\nМәҙәниәт усаҡтары яңыртыла. «Нефтсе», хәҙер «Башҡортостан» дәүләт концерт залы, Нестеров исемендәге музей, опера һәм балет театры һәм Когресс-холлда күләмле халыҡ-ара саралар алдынан төҙөкләндереү эштәре башҡарыла.\nИке кешенең ғүмерен өҙгән өсөн дүрт йыл да ун айға колонияға. Йома Илья Климовҡа ҡарата суд ҡарары иғлан ителде.\n2016 йылда Рәсәйҙә ауыл хужалығы иҫәбен алыу үтә. Күләмле сараның маҡсаты илебеҙҙең артабанғы иҡтисади үҫеш йүнәлештәрен билдәләү.\nFM 104.0 мегагерц. «Волга буйы федераль округының иң яҡшы радиоһы» тип танылған «Юлдаш» каналын хәҙер Ырымбур өлкәһендә йәшәүселәр ошо йышлыҡта тыңлай ала.\nСоюздаш Белорусте фашистарҙан азат итеүгә 70 йыл тула. Был ҡанлы алыш Бөйөк Ватан һуғышы тарихына Багратион операцияһы тип инеп ҡалған.\nБашҡорт теле - туған телем. Бәләбәй районының «Аҡсарлаҡ» йәйге лагерендәге «Йәйләү» сменаһы ошо девиз менән эшләй.


Студент отрядтарын мауыҡтырғыс йәй көтә » "Йәшлек" гәзите\nГазета "Йәшлек" » Рубрикалар » Студент отрядтарын мауыҡтырғыс йәй көтә\nСтудент отрядтарын мауыҡтырғыс йәй көтә\nБашҡортостан студенттары һәр ваҡыт ҡыҙыу эш, ваҡиғалар уртаһында ҡайнай. 2003 йылда барлыҡҡа килгән «Башҡортостан студент хеҙмәт отрядтары штабы» йәштәр йәмәғәт ойошмаһы йылдан-йыл меңәрләгән студентты ваҡытлыса эш менән тәьмин итеүҙә ҙур роль уйнай. Штаб етәксеһе, Башҡорт дәүләт аграр университеты студенты Руслан Ҡанбулатов һүҙҙәренсә, был ойошма егет һәм ҡыҙҙарға уҡыуҙан буш ваҡытта эш табып биреүҙә генә түгел, ә тәжрибә тупларға, хеҙмәт баҙарына үҙ аллы аяҡ баҫыуында бик мөһим ярҙам булып тора.\n– Студент отрядтарында ҡатнашҡан йәштәр һаны быйыл тағы ла артыр, тигән өмөттәбеҙ, сөнки республика Хөкүмәте лә был мәсьәләгә етди иғтибар бирә. 2006 йылда уҡ студент хеҙмәт отрядтарына ярҙам күрһәтеү буйынса ҡарар ҡабул ителгән. Артабан был һорау Ректорҙар советында ла күтәрелгән. БР Йәштәр сәйәсәте һәм спорт министрлығы, Йәштәрҙе эш менән тәьмин итеү үҙәге тарафынан махсус хоҡуҡи ярҙам күрһәтелә, семинарҙар уҙғарыла, – ти үрҙә телгә алынған штабтың быйыл февралдә һайланған етәксеһе. Әйткәндәй, Руслан – үҙе уҡыған вуздың бөтә Башҡортостанға билдәле «Колос» студент отрядында тәүге курстан башлап уҡ сынығыу үткән егет. «Колос»тар бер нисә йыл рәттән республикала иң яҡшы студент отряды исеменә лайыҡ булды.\nБеҙҙә студотрядтар, башлыса, түбәндәге йүнәлештә эшләй – төҙөлөш, ауыл хужалығы, педагогик, экологик һәм проводниктар отряды. Былтыр, мәҫәлән, 200-ҙән ашыу йәштәр отряды бөтә республикала, хатта унан ситтә лә эшләгән.\n«Бөгөн беҙҙең төп маҡсат отрядтарҙың һанын арттырыу ғына түгел, ә иң мөһиме – сифатын күтәреү. Студотрядтарҙың айырым символикаһы ла, йолалары ла булырға тейеш. Был хәрәкәттә ҡатнашҡан йәш кеше, минеңсә, заман шарттарына ярашлы тәжрибә һәм тәрбиә лә ала». Руслан Ҡанбулатовтың фекере шундай. Быйыл тупланған бригадалар тәүгә Сочиға – 2014 йылғы Олимпиада төҙөлөштәренә – юллана. Алыҫ Көнсығышҡа, Сахалинға ла бармаҡсылар. Отрядтар конкурс буйынса һайлап алына. 5 майға тиклем иң яҡшылары асыҡланып, юлға сығырға әҙерләнә башлаясаҡ.\nӘйткәндәй, Башҡортостан студент хеҙмәт отрядтары штабы, йәштәр йәмәғәт ойошмалары араһында иң лайыҡлыһы тип табылып, махсус грант алған. Республика штабы үҙ алдына Рәсәй студотрядтары менән тәжрибә уртаҡлашыу маҡсатын да ҡуйған. Тиҙҙән Татарстанға барырға йыйыналар, Бүрәт Республикаһы студент отрядтары вәкилдәре иһә үҙҙәре беҙгә сәфәр ҡылмаҡсы. Тимәк, студотрядтарҙың ҡаҙаныштары-уңыштары ла алда әле. Иң мөһи- ме – республика вуздары үҙҙәрендә белем алып йөрөүсе йәштәрҙе хәстәрләргә, ваҡытлыса эш менән тәьмин итеүгә лә етди ҡарарға бурыслы.\nСовет студенттарының беренсе хеҙмәт семестры егерменсе быуаттың алыҫ 20-се йылдарында уҡ башлана. Иң тәүгеләрҙән булып Бауман исемендәге Мәскәү техник университеты студенттары туплана. Быға тиҫтә йыл үтер-үтмәҫтән, биш йыллыҡ төҙөлөштәрендә вуздарҙан 350 меңдән ашыу студент эшләй. Магнитогорск ҡалаһын, ДнепроГЭС-ты, Мәскәү метрополитенын, Мәскәү – Омск тимер юлын төҙөүҙә йәштәр әүҙем ҡатнаша. Уңыш йыйыуҙа, Себерҙә урман ҡырҡыуҙа ла студенттар һынатмай.\nТәүге студент отрядын булдырыу тураһында ҡарар 1958 йылда Мәскәү дәүләт университетының физика факультеты йыйылышында ҡабул ителә. Студотрядтарға ихтыяж бигерәк тә ауыл хужалығында эшселәр етмәү сәбәпле килеп тыуа. Артабан йәйге хеҙмәт семестры йәнле үҫеш ала, ә инде 80-се йылдарға ул миллионға яҡын студентты йәлеп иткән ҡеүәтле хәрәкәткә әүерелә. Мәҫәлән, 1985 йылда Бөтә Союз студент отрядында 830 мең йәш кеше иҫәпләнә. 1959 –1985 йылдарҙа ошо берләшмә мәктәбен 12 миллион 757 мең 975 кеше үтә. Саян-Шушен ГЭС-ы, БАМ төҙөлөштәрендә лә студенттарҙың өлөшө тос була.\n1993 йыл студотрядтар өсөн һынылышлы һанала. Бөтә элекке СССР биләмәһендә бары Свердловск өлкәһендә бер генә студент отряды ҡала. Шуныһы ҡыуаныслы: бөгөн был хәрәкәт ил буйынса яңынан тергеҙелде. Бөгөн йәштәр 14 йүнәлеш буйынса хеҙмәт семестрында ҡатнаша ала – төҙөлөш, оператив, ҡотҡарыу, педагогик, ауыл хужалығы, экологик, сауҙа-сервис, проводниктар һ.б. отрядтар эшләй.\nСығыу ваҡыты 23-04-2011, 13:30 | Ҡаранылар: 1802\nСтудент отрядтары хаҡында китап сыҡты


Халыҡ-ара ҡатын-ҡыҙҙар көнө менән ҡотлау\nҺеҙҙе 8 Март – Халыҡ-ара ҡатын-ҡыҙҙар көнө менән ихлас күңелдән ҡотлайым!\nОшо һоҡланғыс яҙғы байрам беҙҙе айырыуса йылылыҡ, шатлыҡ һәм изге тойғолар менән һуғара. Тап һеҙ тормошобоҙға һөйөү һәм гүзәллек килтерәһегеҙ, уны йылытаһығыҙ, йәмләйһегеҙ. Өйҙәге мәшәҡәттәрегеҙҙә ял юҡ, хатта байрамығыҙҙа ла һеҙ ғаиләгеҙҙе, беҙҙе йылылыҡ һәм иғтибар менән сорнайһығыҙ.\nКөндәлек хеҙмәтегеҙ менән илдең һәм республиканың үҫешенә тос өлөш индерәһегеҙ, юғары һөнәри бейеклектәргә үрләйһегеҙ, йәмәғәт эштәрендә уңыш ҡаҙанаһығыҙ. Беҙ ошо әүҙемлекте йорт мәшәҡәттәре, балалар тәрбиәләү менән уңышлы берләштереүегеҙгә һоҡланабыҙ.\nБашҡортостанда иғлан ителгән Ғаилә йылында әсәлеккә һәм балалыҡҡа айырым иғтибар биреләсәк. Балаларығыҙ уңыштары һәм яңы ҡаҙаныштары менән ҡыуандырһын, ғаиләгеҙҙә тыныслыҡ һәм муллыҡ тантана итһен. Һеҙгә һаулыҡ, именлек, эшегеҙҙә уңыштар, яҡындарығыҙға бәхет теләйем!\nБашҡортостан Республикаһы Башлығы Рөстәм Хәмитов


Өмөтһөҙлөккә бирелергә ваҡыттары юҡ » Башҡортостан гәзите\n"Башҡортостан гәзите" » Башҡорт донъяһы » Өмөтһөҙлөккә бирелергә ваҡыттары юҡ\nӨмөтһөҙлөккә бирелергә ваҡыттары юҡ 23.11.2012 // Башҡорт донъяһы\nУҙған быуаттың һикһәненсе йылдар башында нигеҙ һалынған Ағиҙел ҡалаһын республикабыҙҙың төрлө район, ҡалаларынан килгән йәш төҙөүселәр күтәрҙе. Атом электр станцияһы төҙөлөшө туҡтатылғас та, халыҡтың байтаҡ өлөшө, ситкә китмәй, ҡалала төпләнде. Туҡһанынсы йылдар башында Ағиҙелде иҡтисади уңайлыҡтар биләмәһе итеү фәҡирлек сигенә еткән ҡалаға яңы һулыш өрҙө, бында эшҡыуарлыҡ үҫешенә мөмкинлек тыуҙы, һалымдан азат ителгән бәләкәй предприятиелар барлыҡҡа килде. Шуныһы: ауыр иҡтисади һынауҙар осоронда ла бында көн итеүсе төрлө милләт халыҡтарының милли-мәҙәни мөхитен һүндереүгә юл ҡуйылманы.\n“Башҡортостан халыҡтары телдәре тураһында” республика Законы ҡабул ителгәс, был йүнәлештә бихисап эш атҡарылды. Ағиҙелдә төньяҡ-көнбайыш төбәктә беренселәрҙән булып башҡорт гимназияһы асылыуы — быға сағыу миҫал. Тора-бара ошо уҡыу йорто ысын мәғәнәһендә милли мәғариф, рухиәт усағына әүерелде. Йорт күркәмлеге — хужанан, тиҙәр. Гимназия етәксеһе Гөлфиә Динисламова мәктәп балалар өсөн икенсе тыуған йортҡа әүерелһен тип бар күңелен һала. Әсә телен, халҡыбыҙ йолаларын, ғөрөф-ғәҙәттәрен өйрәнеү, балаларҙа милли үҙаң уятыу маҡсатында халыҡ уйындары, һабантуй, ҡарға бутҡаһы, шәжәрә байрамдары ойоштороу бөтә төбәк халҡында гимназияға ҡарата ихтирам тыуҙырҙы. Гөлфиә Әлфәт ҡыҙы — ҡала башҡорттары ҡоролтайы етәксеһе булараҡ та танылған шәхес. Гимназиялағы бихисап мәшәҡәттән тыш, ҡалала һәр төрлө милли-мәҙәни саралар ойоштороу — уның иңендә.\nУл үткәргән шәжәрә байрамдары төбәктә көн итеүсе йәнәй, гәрәй, танып башҡорт ырыуҙары нәҫелдәре өсөн — һәр ваҡыт көтөп алынған ваҡиға.\nУңғанлығы, һәр эште еренә еткереп башҡарыуы өсөн хөрмәт ҡаҙанған Гөлфиә Динисламованы ҡала башҡорттары, һәр йыл дәррәү тауыш биреп, йәнә ошо вазифаға һайлай. Яңыраҡ Ағиҙел ҡалаһы башҡорттары ҡоролтайы башҡарма комитетының сираттағы отчет-һайлау йыйылышында ла Гөлфиә Әлфәт ҡыҙы хаҡында гел ыңғай фекерҙәр генә ишеттек.\n— 2011 йылға тиклем ҡала башҡорттары ҡоролтайының эше гөрләп торҙо, — тип башланы йыйынды Гөлфиә Динисламова. — Ай һайын өсәр-дүртәр сара уҙғара инек. Һуңғы ике йылда эшебеҙ һүлпәнәйҙе, уҡыу йорттарындағы ҡулайлаштырыу сәйәсәте, балалар баҡсаларында туған телдәрҙе өйрәнеүҙе туҡтатыу, уҡытыу сәғәттәрен ҡыҫҡартыу усаҡҡа һыу һипкән кеүек булды. Гимназияла ла сәғәттәр һаны кәмене, ошо сәбәпле уҡыу йортобоҙҙоң башҡорт театры түңәрәге етәксеһе эштән китергә мәжбүр булды. Әсә телдәрен өйрәнеүҙә лә ҡыйынлыҡтар тыуҙы. Мәҫәлән, баланы туған телдә уҡытыу өсөн төркөмдәр 26 уҡыусы менән сикләнде, балалар һаны 25 икән — рөхсәт ителмәй. Бөтә донъя башҡорттары ҡоролтайының да эше һуңғы ике йылда һүлпәнәйҙе, шул сәбәпле урындағы ҡоролтайҙарҙың да әүҙемлеге һүрелде. Ҡалабыҙҙа “Башҡортостан халыҡтары телдәре тураһында”ғы Законды бойомға ашырыу саралары бөгөн бөтөнләй күренмәй. Миҫал өсөн элек урындағы терминология комиссияһы Закон үтәлеше буйынса рейдтар яһай ине, хәҙер — юҡ. Предприятие, ойошма етәкселәре тәржемә һорап, хакимиәткә түгел, гимназияға килә…\nҠоролтай етәксеһе һуңғы ваҡытта төрлө сәбәп арҡаһында милли мөхитте үҙгәртеүҙәге ҡыйынлыҡтар хаҡында әсенеп һөйләне. Ауыр һынауҙарға ҡарамаҫтан, ҡоролтай етәкселеге өмөтһөҙлөккә бирелмәй, ҡалалағы милли рухиәтте тергеҙеү өсөн йән атып эшләүен дауам итә.\n— Шәжәрә байрамдарыбыҙ йылдан-йыл сағыуыраҡ була бара. Шәйехзада Бабич, хатта Аҡһаҡ Тимергә барып тоташҡан нәҫел-нәсәптәр асыҡланды. Быйыл Республика көнөндә 1812 йылғы Ватан һуғышының 200 йыллығына арналған тамаша ойошторҙоҡ. Сарала уҡытыусылар, ҡала хеҙмәткәрҙәре ҡатнашты. Ҡоролтай башҡарма комитеты ағзаларының бөтәһе лә егелеп эшләй, улар — минең төп терәгем, — ти Гөлфиә Динисламова.\nҠоролтай ҡаланың мәҙәниәт бүлеге менән ҡулға-ҡул тотоноп эш итә, ҡала китапханасылары ла рухиәтте байытыуҙа — төп ярҙамсы. Китапханаларҙа милли-мәҙәни рухтағы күп саралар уҙһа ла, шуларҙың иң фәһемлеһе — шиғыр бәйгеләрелер. Бында уҡыусы йәштәр башҡорт шағирҙарының әҫәрҙәрен генә түгел, ә үҙҙәренең шиғырҙарын һөйләп, бәйгелә көс һынаша. Билдәле ауырлыҡтарға ҡарамаҫтан, ҡала башҡорттары һис тә яңғыҙ түгел: ата-әсәләр, милләтем тип янған эшҡыуарҙар — һәр эштә терәк-таяныс.\nҠоролтайҙа сығыш яһаусылар байтаҡ булды, бында ла Гөлфиә Динисламова күтәргән проблемаларға ауаздаш фекерҙәр яңғыраны. Уҡытыусы Гөлдәр Шәрипова йәш быуында милли аңды тергеҙеү, башҡорт халҡының тарихын, йолаларын, башҡорт яҙыусылары тураһында мәғлүмәт биреүҙең әһәмиәте хаҡында һөйләне.\nЙыйылышҡа килгән күп кенә уҡытыусылар, башҡорт теле дәрестәренең ҡыҫҡартылыуы сәбәпле эш хаҡы кәмеһә лә, милли үҫеш өсөн хеҙмәт итеүгә әҙерлеген белдерҙе. “Огни Агидели” исемле ҡала гәзитенең ҡушымтаһы булараҡ башҡорт телендә донъя күреүсе “Аҡ ҡалам” гәзитенең яуаплы мөхәррире Ирина Вилданова ҡалала милли баҫмаларҙың бик аҙ таратылыуын телгә алды. Хаҡ һүҙҙәр. Халыҡ иҫәбенең 77 процентын башҡорт һәм татар тәшкил иткән ҡалала “Аҡ ҡалам”ды ни бары 200 кеше уҡый. Ә республикабыҙҙың милли баҫмаларына яҙылыу Ағиҙелдә бөтөнләй ойошторолмай. Бөгөн “Башҡортостан” гәзитен — 21 (башҡорт гимназияһынан — 15, башҡа мәктәптәрҙән — алты уҡытыусы), “Кызыл таң”ды 14 кеше алдыра. Яҙылыу кампанияһынан даими ситтә ҡалып килеүсе ҡала хакимиәтенең милли матбуғатҡа ҡарата битарафлығы хаҡындағы гәзиттә сыҡҡан тәнҡит мәҡәләләре лә Ағиҙелдәге “боҙ”ҙо ҡуҙғата алмай. Баҫманы алдырмағас, бәлки, тәнҡитте лә күрмәйҙәрҙер?\n“Савитар” балаларға өҫтәмә белем биреү үҙәгендәге “Ынйылар” халыҡ ижады түңәрәге етәксеһе Фәнисә Семенушкина ҡалала мәҙәниәтте алға этеүсе башҡорт һәм татар милли кадрҙарының аҙлығы хаҡында әйтеп үтте.\nҠоролтайҙа башҡа күп сығыш яһаусыларҙың уртаҡ фекеренсә, бөгөн әсә телен һаҡлап ҡалыу Ағиҙелдә сетерекле мәсьәләгә әүерелеп бара. Был йәһәттән ҡоролтайҙың ғына әүҙемлеге аҙ, урындағы хакимиәттең дә төптән егелеп эшләүе кәрәк. Халыҡтың төп өлөшөн тәшкил иткән ҡала башҡорттарының ҡоролтай йыйылышында хакимиәттән бер вәкилдең дә ҡатнашмауы күп нәмә хаҡында һөйләй…\nҠоролтай йыйылышында асыҡ тауыш биреү юлы менән ҡала башҡорттары ҡоролтайы башҡарма комитетының рәйесе итеп ҡабаттан Гөлфиә Динисламова һайланды, резолюция ҡабул ителде.


Яңы йылға арналған Бал маскарадты алып барыу сценарийы - «Бурзянский районный дворец культуры»\n/ Сценарии / Яңы йылға арналған Бал маскарадты алып барыу сценарийы\nҮткәреү урыны: __\nҮткәреү ваҡыты: __.12.20__, __.__ сәғ.\nЯңы йылды көтә бар ғәләм дә\nКәйефтәрҙе, күңелдәрҙе күтәрә\nТирә-яҡты матурлыҡҡа биҙәй\nИзгелек һәм шатлыҡ килтерә\nЕр әйләнә Яңы йылға табан,\nКүпме бәхет, шатлыҡ күтәреп,\nСекунд һайын муллыҡ артып тора\nТик сыҙаһын ғына күсәре!\nУҙған йылдар бигерәк ҡәҙерле шул\nҺәр көнөндә күпме иҫтәлек!\nТарихтың был данлы йылында ла\nКүпме булды матур көндәре!\nХәйерле кис хөрмәтле дуҫтар, туғандар, ҡунаҡтар!\nҺаумыһығыҙ, һеҙҙе яҡынлашып килгән яңы йыл менән ҡайнар ҡотлайбыҙ!\nҺеҙгә ошо өр яңы йыл тик ҡыуаныстар һәм изгелектәр килтерһен!\nҒүмер-миҙгел бит ул, тормош – мәңге\nЙылдар ҡала тарих эсендә\nГармун уйнай, йырҙар яңғырап торһон\nИҫке йылдың һуңғы кисендә\nЯңы йылда донья тыныс булһын\nҺинең, минең беҙҙең бәхеткә.\nАй бәүелгән көмөш сәңгелдәктә.\nҠояш йөҙһөн алтын тәхеттә.\nОло юлдан маҡсаттарға етмәй\nҺис яҙмаһын ине туҡтарға.\nАҡ теләктәр менән беҙ баҫайыҡ\nЯңы йылда яуған аҡ ҡарға.\nӘйҙәгеҙ, хөрмәтле райондаштар! Шыршы тирәләй бейеп алайыҡ\nӨмөт менән таңдар уҙыр\nБөтә ғәләм, йыһан, нурға сумыр\nЯңы йыл сәләмен еткерә\nКиләсәктә ырыҫ, бәрәкәтен еткерә\nБергә: Яны йыл менән! Яңы йыл менән!\nҠар яуа, ҡар яуа Ҡарҙар – улар биҙәкле\nТышта ниндәй саф һауа Ҡарҙар – улар хәбәрсе\nБөтә ергә шатлыҡ булып Ҡыш бабай менән Ҡарһылыуҙың\nКүбәләктәй ҡар яуа Килеүенә сәбәпсе.\nБейеп күңел асып алдыҡ, ә бына Ҡыш бабай менән Ҡарһылыуыбыҙ һаманда килеп етмәгәндәр, әйҙәгеҙ әле дуҫтар бергәләп саҡырайыҡ: Ҡыш бабай! Ҡыш бабай! Ҡыш бабай! (Ҡыш бабай менән ҡарһылыу инәләр, ҡотлайҙар)\nҺаумыһығыҙ дуҫтар туғандар! Бына байрам менән ҡотлайым тип алыҫ араларҙан килеп еттем! Һеҙҙе барығыҙҙы ла яҡынлашып килгән яңы йыл байрамы менән ҡайнар ҡотлайым! Яңы йыл барығыҙға ла сәләмәтлек, шатлыҡ-ҡыуаныстар, ғаилә именлеге алып килһен!\nҠар бурандар осороп\nЯңы йыл аяҡ баҫа.\nНиндәй гүзәл, күркәм байрам!\nКүңелдәр урғып таша.\nАҡ ҡар бөртөктәре төҫлө\nАлда аҡ юлдар көтһөң.\nБөгөнгө байрам шатлығы\nЙыл дәүеренә етһен.\nБайрамдың түрен алып торған шыршының уттары ла янмаған икән!\nТылсымлы таяғым менән туҡылдатып ҡарайым әле… (3 тапҡыр туҡылдата, шыршы янмай)\nЮҡ, былай булманы, әйҙәгеҙ әле бергәләшеп аяҡтарҙы тыпырҙатайыҡ! (аяҡтарҙы тыпырҙаталар)\nБылай ҙа булманы әле, әйҙәгеҙ әле нығыраҡ тыпырҙатайыҡ! (шыршы уттары яна)\nА.Б.: Әйҙәгеҙ бергәләп ҡыш бабай менән шыршы тирәләй йырлап бейеп алайыҡ!\nШатлыҡ килһен һәр өйгә,\nҠояш һәр саҡ балҡыһын,\nКешеләргә һинән бары\nМатур иҫтәлек ҡалһын!\nЯңы йыл тыныс килһен,\nИлгә бәхет килтерһен!\nКөтөп алған байрамыбыҙ менән ҡотлау өсөн һүҙ ___ Хакимиәте башлығы ___ бирелә. Рәхим итегеҙ!\nОйошмалар һәм учреждениелар араһында үткән яңы йыл байрамына эшләнгән ҡар һындары һәм байрам биҙәлешенә уҙғарылған конкурсҡа йомғаҡ яһалды! Еңеүселәрҙе ҡотлап китергә рөхсәт итегеҙ!\n3-сө урынды яуланылар:\n1-се урынды яуланы\nЕңеүселәрҙе тағы ла берҙе ҡотлайбыҙ, Район сараларында актив ҡатнашыуығыҙ өсөн һеҙгә ҙур рәхмәтебеҙҙе еткерәбеҙ!\n__ йылы Һеҙгә күтәренке кәйеф, рух ныҡлығы, күңел бөтөнлөгө, яҡындар рәхмәте, туғандар фатихаһы, ныҡлы һаулыҡ, өмөтлө киләсәк, ғаилә именлеге, балалар шатлығы, ил-көн тыныслығы һәм эшегеҙҙә уңыштар насип итһен!\nЯңы йыл менән ҡотлап Һеҙгә үҙенең йырҙарын бүләк итә _____________________________\nһәм ҡышбабай үҙенең күстәнәстәрен өләшә.\nКиләһе __ йыл – Рәсәйҙә һәм Башҡортостан Республикаһында ___ йылы тип иғлан ителде. Киләһе __ йылы __ сфераһында үҫтереүгә ҙур өлөш индерер тип ышанабыҙ!\nЯңы йыл менән ҡотлап һеҙгә үҙенең йырҙарын бүләк итә _______________\nУйын: ике бәләкәй шыршы ултыра, ике команда өсөшәр кешенән йыйыла. Өҫтәлдә ваталар, уйынсыҡтар ята, 1-2-3 биҙәй башлайҙар. Яңы йылда свит һүнгән ти, һәм һәр береһенең күҙен ябыр кәрәк. Бер йыр бөткәнсе шыршыны биҙәйҙәр һәм бөтәһенең ҡысҡырып тауыш биреүенә ҡарап еңеүсе билдәләнә.\nБөгөнгө йырлы, бейеүле, уйынлы кисәбеҙҙән үҙегеҙгә дәрт, дарман алып ҡайтырһығыҙ тип ышынабыҙ.\nБөгөнгө программа менән танышып үтәйек:\n1. Костюмдар парады.\n2. Иң яҡшы теләктәр бәйгеһе.\n3. Байрамдың Король һәм королеваһын билдәләү (иң яҡшы вальс бейеүсе пар)\nХәҙер маскарад костюмдары парадын башлайбыҙ!\nПарад ваҡытында Иң яҡшы теләктәр бәйгеһен дә башлайбыҙ! Теләктәрҙе әйтеп ҡалығыҙ дуҫтар!\nКостюмдарға баһа биреүсе хөрмәтле жюри ағзалары менән таныштырып үтергә рөхсәт итегеҙ:\nКостюмдарҙы бөтә яҡтан күреү өсөн, дөрөҫ баһа биреү өсөн Маскарад костюмдарын кейгәндәрҙе сәхнәлә бер урап сығыуығыҙҙы һорайбыҙ! Рәхим итегеҙ! Конкурс башланды!\nБеренсе булып сәхнәгә саҡырабыҙ __! Рәхим итегеҙ!\nКиләһе йыл __ йылы, әйҙәгеҙ уларҙы саҡырайыҡ!\n(дәртле генә /мода/ музыка китә, ҡатнашыусылар сәхнәгә менеп костюмдарын күрһәтәләр)\n(жюри таблицаға балдар ҡуя, ҡатнашыусыларҙы теркәй һәм итог яһай)\nӘ хәҙер барығыҙы ла шыршы тирәләй бейергә саҡырабыҙ. Рәхим итегеҙ!\nБайрамдың Король һәм королеваһын билдәләргә ваҡыт та етте. Уның өсөн беҙ парҙарҙы сәхнә янына саҡырабыҙ!\nЯңы йыл байрамы менән ҡотлап йырлай __. Талғын йыр\nБөгөнгө көндөң Король һәм Королеваһын сәхнәгә саҡырайыҡ! Рәхим итегеҙ!\nҺеҙгә үҙенең йырҙарын бүләк итә ____________________________________\nСәхнәгә __ йылында тыуғандарҙы саҡырабыҙ! Әйҙәгеҙ дуҫтар сәхнәгә менегеҙ! Һеҙҙең арала кем иң яҡшы __? Уға иң яҡшы бүләк! Рәхим итегеҙ!\nТик Һеҙҙең өсөн генә йыр бүләк итә____________________________.\nКостюмдар конкурсына йомғаҡ яһау ваҡыты етте. Һүҙҙе жюри ағзаларына бирәбеҙ! Рәхим итегеҙ!\nӨмөт менән таңдар тулыр.\nТыуыр йылым киләсәгем,\nАл да көтә үтер юлым\nЫшанысым һәм терәгем\nА.б. Мәңге йәшә илем, мәңге балҡы\nҺеҙҙең өсөн йырлай____________________________.\nӘ хәҙер һеҙҙең менән\nҺау булығыҙ йәнлектәр\nҺау булығыҙ райондаштар\nбайрам концерты, бейеү көйҙәре бер бер артлы дауам итә!\nНиндәй матур беҙҙең шыршы\nЯңы йылға беренсе аҙым изгелек булһын\nЯҡынлашып килеүсе Яңы йыл менән һеҙҙе!\nЯңы йылдар килһен бәхет алып,\nЯңы йылдар килһен йылмайып,\nКүңелдәрҙә мәңге шатлыҡ булһын,\nЙәшәмәгеҙ дуҫтар моңайып.\nЫнйы-ынйы ҡарҙар яуа,\nБеҙгә бөгөн Ҡыш бабай һәм Ҡарһылыу\n“Яңы йыл байрам урыны\nОшо шыршы янында”,-тине.\nБалҡығас шыршы уттары\nЗал түрендә күркәм ҡунаҡ-\nБар тирә- яҡ һөттәй ап-аҡ\nҺағынып көттөк Ҡыш бабайҙы\nБеҙ уның менән бергә!\nИҫке йылдың һуңғы сәғәттәрен\nТарих биттәренә оҙатып.\nӨр яңы йыл менән күрешербеҙ\nИзге өмөттәрҙе баҙлатып.


Германияның Рәсәйҙәге Илсеһе Ханс - Фридрих фон Плетц р еспублика Президенты Мортаза Рәхимов менән берлектә Башҡорто станда Германия көндәрен асты. Уның мәҙәниәт программаһы йом а көнө "Беҙ бергә" ди - джей форумы менән асылғайны. Йәштәр Ҡунаҡтар һарайы алдында немец һәм рус хиттарынтыңлап күңел а сты.\nЙәкшәмбе көнө сауҙа - эш комплексында Даниэль Бискуптың "Германия йәштәре мәҙәниәте" фотокүргәҙмәһе асылды. Ошо уҡ к өндө ғәҙәтибулмаған музыкаль осрашыу үтте. Камера концертынд а герман һәм башҡорт музыканттары ҡулында ҡурай һәм Рәсәйҙә бик билдәле булмаған блок - флейта моңдары яңғыраны.\nСараның ҙур өлөшө йәштәргә арналыуы осраҡлы түгел. "Башин форм" агентлығында үткән матбуғат конференцияһында Рәсәйҙә Г ермания Илсеһенең беренсе секретаре спер Вик "Йәштәр - киләс әктә беҙҙең яҙмышыбыҙҙы билдәләйәсәк быуын. Беҙҙең үҙ - ара мөнәсәбәттә лә улар улар төп роль уйнай" тип билдәләне.\nОшо көндәрҙә үтәсәк герман - башҡорт йәштәр форумында йәш тәр сәйәсәте һәм төрлө мәҙәниәттәрҙең үҙ - ара килешеп йәшәү\nконцепцияһы һорауҙары күтәреләсәк. Германия - Рәсәй хеҙмәтт әшлеге перспективаларына бағышланған конференция планлаштыры ла.\n- Башҡортостанда Германия көндәрен беҙ бик киң мәғәнәлә а ңлайбыҙ, - тине Моника Лехард. - Мәҙәниәт өлкәһендә эшләүсе булараҡ мин Өфөгә немец мәҙәниәт эшмәкәрҙәре килеүе һөҙөмтәһ ендә күп төрлө ҡыҙыҡлы проекттар тормошҡа ашасағын билдәләп үтергә теләйем. Беҙҙең программала аталып үткән саралар Башҡ ортостан халҡын ҡыҙыҡһындырыр тип ышанабыҙ.


Быйыл республикала 650 етем бала торлаҡ менән тәьмин ителәсәк // Йәмғиәт | новости башинформ.рф\nБыйыл республикала 650 етем бала торлаҡ менән тәьмин ителәсәк\n16:17, 11 сентября 2013 Йәмғиәт\nШаршамбы, 11 сентябрҙә, БР Хөкүмәте Президиумы ултырышында етем балаларҙы торлаҡ менән тәьмин итеү мәсьәләһе тикшерелде. Сараны Башҡортостан Президенты Рөстәм Хәмитов алып барҙы.\nАғымдағы йыл башына ҡарата төбәктә 18 336 кеше етем һәм ата-әсә ҡарауынан мәхрүм ҡалған бала тип танылған. Уларҙың 1,5 меңе 2013 йылда торлаҡ алыу хоҡуғына эйә, әммә был хоҡуҡтар тормошҡа ашырылмаған.\nРөстәм Хәмитов билдәләүенсә, йыл һайын был маҡсаттарға республика власы тарафынан ҙур финанс ресурстары йүнәлтелә.\n— Һуңғы өс йылда төбәк бюджетынан 1 миллиард 250 миллион һум аҡса бүленде һәм 1272 бала торлаҡ алды. Быйыл йәнә 400 миллион һум йүнәлтелә, федераль бюджеттан өҫтәмә рәүештә 93 миллион һум алыу планлаштырыла, — тине Рөстәм Хәмитов.\nШулай итеп, быйыл 650 етем бала торлаҡ мәсьәләһен хәл итәсәк.\nБыл йүнәлештәге эшмәкәрлек уңышлы тормошҡа ашырыла. Сағыштырыу өсөн: 2007 йылда балалар йорттарын тамамлаусыларға йәмғеһе 50 фатир бүленһә, 2012 йылда был һан 603-кә етте.\nХәлде яҡшы яҡҡа үҙгәртер өсөн Башҡортостанда тейешле саралар күрелә. Шулай итеп, былтырҙан башлап муниципалитеттар етем балалар өсөн торлаҡ һатып алыуға аҡса йүнәлтеүҙән тыш, улар өсөн йорттар төҙөүгә лә средстволар бүлә. Президент һүҙҙәренсә, көҙ көнө республиканың яңы парламенты «Етем балаларҙың торлаҡ йорттарҙы ремонтлауға хоҡуҡтарының өҫтәмә гарантиялары тураһында»ғы закон ҡабул итәсәк.\n— Был тәҡдимдәрҙе тормошҡа ашырыуға ресурстар кәрәк буласаҡ, — тип билдәләне Рөстәм Хәмитов. – Беҙ торлаҡ төҙөлөшө күләмдәрен арттырыуға, атап әйткәндә, социаль йорттар төҙөүгә баҫым яһайбыҙ. Әлеге ваҡытта республика һәм муниципаль резерв ер фондтары булдырыла, был участкалар эконом класындағы торлаҡ йорттар төҙөү өсөн бүленәсәк.\nБР Хөкүмәте Премьер-министры урынбаҫары Лилиә Ғүмәрова билдәләүенсә, бөгөн етем балаларҙың яҡынса 50 процентына фатирҙар яңы йорттарҙан бирелә. Шулай уҡ вице-премьер ҡануниәткә индерелгән үҙгәрештәр тураһында иҫкә төшөрҙө. 2013 йылдың 1 ғинуарынан 15-се федераль закон үҙ көсөнә инде, уға ярашлы етем балаларҙың байтаҡ мәсьәләләре комплекслы хәл ителә.\nАта-әсә ҡарауынан мәхрүм ҡалған балалар тураһында һүҙ йөрөтөп, Башҡортостан Президенты социаль етемлекте иҫкәртеүгә айырыуса ҙур иғтибар бүлде. Рөстәм Хәмитов балаларҙың социаль именлеге өсөн яуаплы барлыҡ структураларҙы үҙҙәренең бурыстарына яуаплы ҡарарға саҡырҙы.\nТеги: бр президенты,социаль яҡлау,етем балалар,торлаҡ


Оло Миҙиәк — Башҡорт Википедияһы\nҠолой ауыл биләмәһе\n14 кеше (2010)\nОло Миҙиәк — Силәбе өлкәһенең Арғаяш районы, Ҡолой ауыл биләмәһе составындағы ауыл.\nРайондың көньяҡ-көнсығышынд, Миҙиәк күле буйында урынлашҡан. Ҡолойҙың үҙәгенә тиклемге алыҫлыҡ — 12 км\nАуылға XIX быуаттың нигеҙ 2-се яртыһында нигеҙ һалынған (Ырымбур губернаһы Силәбе өйәҙе Мөхәмәтҡолой улусы).\nГраждандар һуғышы осоронда ауыл биләмәһендә ҡыҙылдарҙың Егерме етенсе дивизияһы частары менән аҡтарҙың Ун өсөнсө Себер уҡсылар дивизияһы араһында ҡаты һуғыш барған.\n(1900 йылда — 308, 1916 йылда — 334, 1970 йылда — 236, 1983 йылда — 71, 1995 йылда — 54)\n8 Март тыҡрығы\n8 Март Урамдары\n«Кулуево» Ябыҡ акционерҙар йәмғиәте (ЗАО)\nКулуевское сельское поселение. Официальный сайт Аргаяшского муниципального района. 28 ғинуар 2014 тикшерелгән.\nhttps://ba.wikipedia.org/w/index.php?title=Оло_Миҙиәк&oldid=1067759 ҡабул ителгән


Бөгөн Өфөнөң Яҡутов исемендәге мәҙәниәт һәм ял паркында бал йәрминкәһе уҙҙы. Республика төбәктәренән килгән умартасылар һатып алыусыларға татлы ризыҡ менән бер рәттән шифалы умартасылыҡ продукциялары ла тәҡдим итте.\nБаш ҡаланың мәҙәниәт һәм ял паркы бал ҡортондай мыжғып торған умартасылар майҙанын хәтерләтте. Өҫтәлдәрҙә балдың ниндәй генә төрө юҡ?! Хаҡтар ҙа бигүк «тешләшмәй», былтырғы кимәлдән саҡ ҡына айырыла. Көндәрҙең эҫе тороуы балдың кәмеүенә тәьҫир итмәй ҡалмаған.\nЙәрминкәлә сауҙаға татлы аҙыҡ өсөн махсус һауыттар ҙа сығарылды. Оҫталар билдәләүенсә, ағас һауыттарға ҡойолған бал сифатын юғалтмай, оҙағыраҡ һаҡлана икән.\nБал ҡорто продукцияларына ихтыяж ҙур. Кәсепкә яңылыҡ индереүселәр ҙә юҡ түгел. Әлшәй районында йәшәүсе Тәлғәт Хәйретдиновтың бал ҡорттары мәҫәлән, кәрәҙҙе банка эсенә йыйған. Ә Шәүәлиевтар иһә умарталыҡҡа зыян килтергән бөжәктәрҙән төнәтмә эшләй башлаған.\nСара һуңында бал йәрминкәһендә ҡатнашыусылар бүләктәр ҙә алды. Ә ҡала халҡы ҡыш буйына етерлек шифалы аҙыҡҡа эйә булды.